ЎЗБЕКИСТОН РЕСПУБЛИКАСИ ОЛИЙ СУДИРАЗОЛАТ ЧОҲИ from\nКутилмаган совуқ хабар Раҳимсўфи маҳалла аҳлини буткул карахт аҳволга солиб қўйди. Гап шундаки, шу куни уч фарзанднинг отаси Аҳмад Нурматов (исм-шарифлар ўзгартирилган) ўз хонадонида тўнғич ўғли Шуҳрат Нурматов томонидан шафқатсизларча ўлдирилиб, ҳовлидаги сувсиз қудуққа ташлаб юборилгани ошкор бўлди.\nХўш, бу мудҳиш воқеа қандай содир бўлди? Нега ўғил бундай разил қилмишга қўл урди?\nБу каби сўровларга жавоб топиш ҳамда машъум фожиа тафсилотларига ойдинлик киритиш учун аввало ушбу хонадондаги муҳитга назар ташлаш жоиз.\nМарҳум Аҳмад Нурматов аввалига турмуш ўртоғи Марям Саломова билан тинч-тотув яшаб, уч фарзандни вояга етказишди. Негадир кейинчалик эр-хотин ўртасида ўзаро келишмовчилик, ножўя гап-сўзлар кўпая борди. Бу орада Марям бир неча марта болаларини етаклаб, ота хонадонига кетиб қолди. Бироқ кейинчалик маҳалла-кўй, яқинларининг аралашуви боис, фарзандларининг тақдирини ўйлаб, яна оиласига қайтиб келди. Шундан сўнг уларнинг турмуши яна бир маромда давом эта бошлагандай эди.\nҚарангки, бундан икки йил муқаддам арзимас нарсалар устидаги эр-хотиннинг ўзаро тортишуви катта можарога айланди. Шундан сўнг бу оилада машмашаларнинг чеки кўринмай қолди.\nАхийри, уруш-жанжаллардан тамомила безиган аёл қизи Наргизани етаклаб, яна ота хонадонига қайтиб борди. ¤ғилларининг каттаси Шуҳрат ва энг кичиги Озодбек отаси билан бирга қолди.\nБу гал маҳалла кайвонилари эр-хотинни муросаю мадорага келтиришга қанчалик ҳаракат қилмасин, барибир фойдаси бўлмади. Қисқаси, бир оила парокандаликка юз тутиб, фарзандлар ҳам аросатда қолди.\nОта уйида қолган оиланинг тўнғич фарзанди Шуҳрат қишлоқ ҳудудидаги фермер хўжалигида мавсумий ишчи бўлиб ишлай бошлади. Ишлаш асносида фермер билан ғалла ҳосили мавсумида иш ҳақи ҳисобидан 800 кило, яъни 1 миллион 360 минг сўмлик буғдой олишга келишиб ҳам олди.\nВаъдага биноан, ғалла мавсуми ниҳоясида фермер Шуҳратга келишилган миқдордаги буғдойни ҳисоблаб беради. Ҳосилни Шуҳрат ота хонадонига олиб келиб туширади ва орадан бир ҳафта ўтгач эса, қўшни Самарқанд вилоятидан танишлари орқали иш топиб, ишлаш учун жўнаб кетади.\nОдатий кунларнинг бирида Шуҳрат Самарқандда ишлаб юрганида отаси унга қўнғироқ қилиб, «Уйга келиб кет, эртага бозор бўлади, буғдойни сотмоқчи бўлсанг, сотиб юбор, пулини нима қилсанг, ўзинг биласан», деб қолди. Шундан сўнг Шуҳрат уйига қайтиб келди.\nШуҳрат Самарқанддан қайтгач, тўғри онаси вақтинча яшаб келаётган бобоси Содиқ Пирматовнинг хонадонига келиб, отасининг гапини онасига етказди.\nХуллас, шу куни Шуҳрат буғдойни олиб келиш мақсадида онаси Марям опа ҳамда тоғаси Ҳамдамлар билан ота уйига боришади. Уларни тунд ҳолда, совуқ қарши олган отаси негадир онаси ва тоғасини ҳатто дарвозадан ичкарига ҳам киритмайди.\n«Ғаллани олиб кетгин», деб ўғилни чақирган ота энди тўнини тескари кийиб олиб, буғдойни бериб юборишга у-бу баҳоналарни рўкач қилиб, пайсалга сола бошлади. Бундан норози бўлган Шуҳрат тоғаси билан маҳалла раиси ҳамда маҳалла профилактика инспекторига арз қилишади. Вазиятни англаган маҳалла оқсоқоли ва профилактика инспектори Аҳмад акага қўнғироқ қилиб, иш ҳақи эвазига келган буғдойни ўғлига бериб юборишини ётиғи билан тушунтиришади.\nШундан сўнг эртаси куни Шуҳрат онаси билан ғаллани олиб келиш мақсадида яна ота хонадонига йўл олади. Уларни кўриб, жаҳл отига минган ота бу гал ҳам аёлини кўчада қолдириб, ўғлига ҳовлига кириб буғдойни олиб чиқишига изн беради.\nШу асно Шуҳрат ерга тўкиб қўйилган донни бўш халталарга жойлар экан, отаси тўсатдан ўғлига ташланиб, уни силкилай бошлади. Отасининг бу хатти-ҳаракатидан тамомила саросимага тушиб қолган Шуҳрат атрофда лойга ботиб ётган таёқни олиб, ура бошлади. Таёқ зарбидан Аҳмад аканинг оёғи қаттиқ жароҳатланиб, йиқилиб тушади.\nДарвоза ортида Шуҳратнинг чиқишини кутиб ўтирган онаси ичкаридан бақир-чақирларни эшитиб: «Отангни ўлдириб қўясан-ку», дея югуриб келиб, уларнинг орасига тушади. Орадан бир оз ўтгач, эрининг қонга беланиб ётганини кўрган Марям опа кўчада ўйнаб юрган кичик ўғли Озодбекни чақириб, учовлон Аҳмад акани ошхонага кўтариб олиб киришади. Кейин эса, Марям опа Шуҳратга отасини бошқа урмаслигини тайинлаб, яна изига қайтиб кетади.\nТаассуфки, онаси кетиб қолгач, Шуҳрат укаси Озодбекни ҳам алдаб, ошхонадан чиқариб юборади-да, кўзи қонга тўлган кўйи, раҳм-шафқат деган тушунчани мутлақо унутиб қўйиб, ошхона четида ётган темир бўлагини олиб, ўлим билан курашиб ётган отасининг бошига қайта-қайта уради.\nҚисқаси, кетма-кет урилган оғир зарбдан Аҳмад ака воқеа жойида жон таслим қилади.\nКейин эса, Шуҳрат қотилликни яшириш мақсадида жасадни йўқотиш йўлларини излай бошлади. Шу пайт тўсатдан унинг хаёлига аллақачон суви қуриб қолган ҳовлидаги қудуқ келди. У супа четида ётган арқонни олиб, жасаднинг бўйин қисмидан икки-уч марта айлантириб олди. Сўнг эса, ҳовли тўрида молларга сув бераётган укаси Озодбекни чақириб, унга оталарини ўлдириб қўйганлигини айтиб, жасадни йўқотишга ёрдам беришини сўрайди:\n— Нега ундай қилдингиз, ака?! — деди Озодбек юм-юм йиғлаб. — Нега отамни ўлдирдингиз?\n— Йиғлама, — дейди у. — Бошқа иложим қолмади. Онамга, бизларга етказган шунча азоблари учун ўлдирдим.\nАкасининг гапидан Озодбек баттар уввос тортиб йиғлайди.\n— Бўлар иш бўлди, йиғини бас қил. Энди жасадни йўқотишимиз керак, бу ҳақда ҳеч кимга оғиз оча кўрма. Акс ҳолда, мен қамалиб кетаман. Сен жасадни ҳув анави қудуғимизгача судрашиб борсанг, бўлди. Қолганини ўзим эплайман.\nШундан сўнг ака-ука жасадни қудуқ томон судрай бошлайди…\nУзоқ давом этган суруштирув ва тергов ишлари асносида Шуҳратнинг қотиллиги фош этилди.\nСуд ҳайъати ушбу жиноятни батафсил ўрганиб чиқиб, судланувчи Шуҳрат Нурматовни Жиноят кодексининг тегишли моддаларига асосан узоқ муддатли қамоқ жазосига ҳукм этди.\nИнчунин, суд судланувчи Марям Алибоевага жазо тайинлашда, унинг айбига иқрор ва пушаймонлигини, муқаддам судланмагани, қарамоғида вояга етмаган фарзанди борлиги, қилмиши оғир бўлмаган жиноятлар туркумига кириши, оилада асосий боқувчи экани, бир оиладан икки киши судланаётганини инобатга олган ҳолда, уни жамиятдан ажратмаган ҳолда ахлоқан тузатиш мумкин, деб ҳисоблаб, муайян муддатда озодликни чеклаш жазоси тайинлашни лозим топди.\nШу ўринда кўнгилдан баъзи бир мулоҳазалар кечади. Аллақачон парокандаликка юз тутган бу оиланинг ҳаётини яқиндан билган маҳалла-кўй, қўни-қўшни, қавм-қариндошлар ўз вақтида вазиятни яхшилашга ҳаракат қилганларида, эҳтимол, бу фожиа юз бермаган, ўғил эса, отасининг қотилига айланмаган бўлармиди?!\nЭҳтимоллар кўп. Аммо энди бундан фойда йўқ. Шундай экан, юқоридаги каби нохуш воқеаларнинг қайта такрорланмаслиги учун теварак-атрофимизга теранроқ боқишимиз, одамларнинг ҳаётига ҳеч қачон бефарқ бўлмаслигимиз керак.\nМазкур мақолани ёритишдан асл муддао ҳам шу.\nХозирда сайтда – 102:


Ўтмишда Ўрта Осиёдаги бир қанча муаззам салтанатлар ва юксак маданиятли халқларга бешик бўлган бугунги Ўзбекистон аҳолиси аллақачон 30 миллионли довондан ошган экан, мамлакатнинг бой тарихи унинг кўп миллатли этнохаритасида ҳам ўз аксини топган.\nАҳолининг аксар қисмини табиий тарзда ўзбеклар ташкил қилса-да, кам сонли лўлилар жамоаси 50 га яқин бошқа гуруҳлар қатори ушбу заминда азалдан яшаб келади.\nАйтиш мумкинки, Ўзбекистон жамиятининг чекка канорасида умргузаронлик қилаётган мазкур элат айнан келиб чиқишига кўра камситилишларга дучор бўлади.\nЛўлилар Оврўпа ва Яқин Шарқнинг “Roma” ва “Sinti”ларига яқин деб айтилса-да, уларнинг келиб чиқиши барибир у қадар аниқ эмас. Шу туфайли ушбу жамоани инглиз тилида қандай номлаш кераклиги ҳақида ҳозирга қадар бир тўхтамга келинмаган.\nРус тилида истеъмолда бўлган “цыган” атамасини инглизчага одатда “Gypsies” тарзида ўгириш мумкин бўлгани ҳолда, бу ном, яъни “Gypsies” ҳақорат ва масхара каби туюлгани боис, аксар ҳолларда “Roma” сўзи қўлланилади.\nЎрта Осиё лўлилари ўзларини “мугатлар” деб аташади. Ушбу атама эса зардуштийларга нисбатан қўлланиладиган сўз бўлиб, “оташпарастлар” маъносини беради.\nУларнинг аждодлари асрлар аввал ҳозирги Покистоннинг Панжоб вилоятидан кўчиб келганликлари ҳақида маълумотлар бор. Ҳозирги пайтда лўлиларнинг умумий сони ҳақида аниқ маълумотлар мавжуд эмас, чунки уларнинг кўплари шахсини тасдиқловчи қонуний ҳужжатларсиз яшайди.\nАлександр Барковский (АБ): Аввало, таълим-тарбия масаласи. Бу масалада, яъни билим олишнинг бу элат вакиллари учун имконсизлиги ва қисман нозарурлиги борасида ҳар икки томоннинг ўзаро норасмий келишуви борга ўхшайди.\nБир тарафдан, патриархал анъаналар ўта кучли бўлган лўлилар жамоасида барча қудрат ушбу жамоа бошлиғи қўлида жамланган, ўзига хос якка ҳукмдор бўлган бу оқсоқол ёшларнинг таълим олишидан кўра асрлар давомида ўзгармай келаётган қатъий анъаналарни маъқул билади.\nЎз навбатида, жамиятда лўлиларнинг ўзлари билим олишни исташмас экан, уларнинг ўқишларига шароит яратиш ва муайян касбларга йўналтириш бефойда, деган қараш шаклланган.\nАммо лўлилар орасида сўров ўтказсангиз, уларнинг кўплари ўз қисматларини ўзгартиришни исташларига гувоҳ бўласиз. Ёши катталар ҳам ўз фарзандлари тузукроқ касб-ҳунар эгаллаб, яхшироқ ҳаёт кечиришларини исташади, бунинг бирдан-бир йўли эса сифатли таълим олиш эканини улар яхши англашади.\nБ: Лўлилар жамоасидаги энг катта муаммолардан бири болалик бахтидан мосуво бўлган болалардир. Лўли оилаларида туғиш кўрсаткичи жуда юқори, аммо фарзандларнинг ярми, балки ундан ҳам ортиғи гўдаклигидаёқ нобуд бўлади.\nЧунки ҳали суяги қотмаган чақалоқни кўтариб, оналари жазирама ёзу изғирин қишда ҳам шаҳарма-шаҳар садақа тиланиб кезиб юришади. Сут билан кирган – жон билан чиқади, деганларидек, лўли болаларининг бу дунёда илк бор кўриб кўникканлари ҳам тиланчилик, хору зорлик ҳамда уй ва кўчадаги зўравонликдан иборат.\nAБ: Уларнинг мавқеи билан эркакларники ўртасида осмон билан ерча фарқ бор. Аёлларнинг бир дунё мажбуриятлари олдида ҳуқуқлари мутлақо билинмайди.\nИстаса-истамаса, лўли хотинлар этак-этак бола туғишга мажбур, фақат шу йўл билангина озми-кўп ҳурматга сазовор бўла олишади. Лўлилар жамоасида аёлга бериладиган биринчи савол ҳам унинг фарзандлари миқдорига доир.\nЖуда истаганлари турмушга чиқмасдан аввал таълим олишга улгурса улгурди, бўлмаса, аксарият учун бу ушалмаган орзу бўлиб қолаверади. Бундан ташқари, қизларни 14-15 ёшлигидаёқ – жуда эрта турмушга узатиб юбориш одатий ҳолатдир.\nБ: Лўлилар ўзларини сунний мусулмон деб билишади, бошқалар қатори намоз ўқишади, барча исломий байрамларни нишонлашади, дин талабларига амал қилишади.\nТожиклар сингари ўзбеклар ҳам лўлиларнинг мажусий ўтмиши ва кундалик турмушида ҳамон сақланиб қолган каста-табақа тизими, оташпарастлик унсурлари туфайли уларни чин мусулмон тарзида қабул қилишмайди.\nЛўлиларнинг исломий тушунчалари бутпарастлик кечмиши қолдиқлари билан омихталашиб кетган диний қарашлар йиғиндисидан иборат, дейиш мумкин.\nТошкентдаги рус-православ қабристонида Пасха кунини нишонлаётган лўлилар оиласи. Сураткаш (с): Александр Барковский. Сурат муаллиф ижозати билан фойдаланилмоқда.\nAБ: Лўлиларнинг ижтимоий жиҳатдан ҳимоя қилинмагани сабабларидан бири уларнинг турмуш тарзи ва муаммолари ҳақида жамиятда айтарли маълумот йўқлигидир. Улар қаерда, қандай шароитда яшайди ва нуфуси қанча – буларни ҳеч ким билмайди.\nШундай экан, ҳукумат лўлилар жамоаси борасида қандай сиёсат юргизмасин, бунинг ҳеч бир самараси бўлмайди. Конституцион ҳуқуқларини таъминлаш учун имкон қадар шаффофлик ва кўпроқ ахборотлар лозим, ўз навбатида, уларнинг ўзларида ҳам муайян ҳуқуқий билимлар бўлиши талаб этилади.\nМақола Global Voices Интернет нашридан олинди\ndata-title="Жамият чеккасидаги ҳаёт: Ўзбекистон лўлилари" data-description="
Сураткаш Александр Барковский мулоҳазалари

Ўтмишда Ўрта Осиёдаги бир қанча муаззам салтанатлар ва юксак маданиятли ..." data-image="https://eltuz.com/wp-content/uploads/2020/11/ABS1.jpeg" data-url="https://eltuz.com/video/215604/" data-services="facebook,odnoklassniki,twitter,telegram" data-counter="ig">\nРасмда кўраëтганингиз «Сетра» автобуси олдида селфига тушган Мақсад Ўзбекистоннинг 52 ватандошини сўнгги манзилга элтган автобуснинг тирик қолган ҳайдовчиси. Бу ...\n«Депутатлар, ҳеч бўлмаса вовуллаб қўйинглар!»


Бодринг | AGRO-OLAM.UZ\nБош саҳифа Калит кўзлар Бодринг\nКалит сўз: Бодринг\nБодринг бактериал серқирра доғланишини Pseudomonas syringae pv. lachrymans (синоним Pseudomonas lachrymans) бактерияси қўзғатади. Бу бактериоз дунёда кўп мамлакатларда, жумладан Ўзбекистон, Тожикистон, Қирғизистон ва Қозоғистонда...\nБодрингнинг ҳам бошқа сабзавот махсулотларига ўхшаб бир қанча касалликлари борки, уларни билиш фойдадан холи бўлмайди. Касалликлар кўпинча август ойида пайдо бўлади ва тез ривожланади....\nБодрингдаги ҳақиқий ун шудринг касаллиги кўпчилик деҳқонларга таниш бўлса керак. Орада-сирада баргларда ва пояларда оқ «унли» доғлар пайдо бўлиб, вақт ўтиши билан янада каттароқ...\nВирус жуда кенг ихтисослашган ва 300 тадан кўпроқ ўсимлик турларини, жумладан барча полиз экинларини, помидор ва бошқа кўп маданий экинлар ва бегона ўтларни зарарлайди. Касаллик...\nКладоспориоз (қўнғир доғланиш, зайтунранг моғор, калмараз) касаллигини гифомицет Cladosporium cucumerinum қўзғатади. Касаллик очиқ далаларда ва айниқса иссиқхоналарда дунёнинг барча минтақаларида учрайди, Ўзбекистонда ҳам кенг...\nКўчат экилгандан сўнг, мева бергунга қадар 5 г азотли ўғитлар 10 л сувга эритилиб, 10 кун давомида 1-2 маротаба берилади. Мева бериш пайтида 10-12...\nФузариоз сўлиши (фузариоз вилт)ни Fusarium oxysporum f.sp. cucumerinum 1 гифомицет замбуруғи қўзғатади. Fusarium oxysporum нинг белгилари “Помидор фузариоз сўлиши” бўлимида келтирилган. Патоген тупроқда экилган...\nИссиқхонада бодринг етиштириш фойдаси даромади ва экилиш сирлари ҳақида\nОқ чиришни Sclerotinia sclerotiorum замбуруғи қўзғатади. Замбуруғ бодрингдан ташқари бошқа полиз экинлари ҳамда помидор, бақлажон, қалампир ва кўп бошқа экинларни зарарлайди. Иссиқхоналарда бодринг очиқ даладагига...\nБОДРИНГ БИЗНЕСИ. ХАРАЖАТЛАРИ ВА ФОЙДАЛАРИ.\nБОДРИНГГА АСОСИЙ ЭЛЕМЕНТЛАР ЕТИШМАСЛИГИДА ҚЎЛЛАНИЛАДИГАН ТАДБИРЛАР\nМагний етишмовчилигида-магний нитрати баргидан 10 л сувга 100 гр миқдорда пуркалади. Азот етишмовчилигида-2%ли Кальций нитрати баргидан пуркалади. Фосфор етишмаслигида-томчилаб суғориш тизими орқали таркибида фосфор-калийли эрувчан озуқалар...\nИссиқхонадаги Эспидана навли бодринглар биринчи ҳосилини кўрсатди.


Мирободликлар қурилишлардан безор\nТошкент шаҳрининг Миробод туманида яшовчи бир гуруҳ фуқаро Ўзбекистон президенти Ислом Каримовга очиқ хат йўллаб, туман раҳбариятини ерни тақсимлашда кишиларга қулайликни эмас, ўз манфаатини ўйлашда айблади.\nТуман фуқароларини ғазаблантираëтгани шуки, ҳокимлик расмийларининг ер тақсимлаш жараëнларида ўзбошимчалик билан иш тутаëтгани ва фуқаролар қулайлиги ҳақида қайғурмаëтганидир. Хат муаллифлари эътирофича, йўлакларга ҳар хил савдо шахобчалари қуриб ташланган, натижада дорихона, мактаб, жамоат транспорти бекати ва бошқа ижтимоий объектларга олиб борадиган йўллар тўсиб қўйилган. Шу сабабдан кўп қаватли уйларда яшовчилар, асосан, кексалар бу каби ноқулайликлардан азоб чекмоқда.\n58 ëшли Галина Селеванова Миробод туманида яшайди. “Озодликка” берган интервюсида у қуйидагиларни гапирди:\n“Биз яшайдиган бино подъезди бир томондан милиция идораси билан тўсилган. Нариги томонда эса уй-рўзғор моллари дўкони қад кўтарган. У ерда ҳам девор бор. Учинчи тарафда ҳам узун девор кўтарилган. Тўртинчи томондаги девор эса, худога шукр, олиб ташланди. Ҳозир ҳокимлик у ерда қандайдир майдонча қуряпти, аммо қандай майдонча қураëтганини айтмаяпти. Биз эса бу жой яшил ҳудудли болалар майдончаси бўлишини истаймиз”.\nМиробод тумани ҳокими Азиз Тўраев билан хатда кўтарилган муаммоларга изоҳ олишнинг имкони бўлмади. Ходимлари ҳоким хизмат сафарига эканини билдирди.\nПрезидентга мана шу очиқ хатни ёзиш кампанияси муаллифи Ольга Краснова ҳам ҳоким билан учрашишнинг ҳозирга қадар иложи бўлмагани ва бу борадаги тинимсиз уринишлари ҳеч қандай самара бермаганини айтди.\n“Биз 3 йилдан буëн мавжуд муаммолар ҳақида қайғуриб келамиз. Бурун биз яшайдиган бино олдида тери касалликлари диспансери ва “Метролойиҳа” институтига қарашли бинолар қад кўтарган эди. У ерда фаолият юритадиганлар яшовчиларга халақит бермасди. Кейин эса бирданига қурувчилар пайдо бўлиб, ушбу биноларни бузиб ташлади ва улар ўрнига милиция идораси жойлашди. Ҳозир эса эрталабдан итларнинг акиллаган овози, милициянинг йиғилиши тинчликни бузмоқда. Милиция идораси биз яшайдиган бинодан 9 метр нарида жойлашган. Ахир, мумкинми шундай қилиш”, - дейди О.Краснова.\nО.Краснова шунча елиб-югураëтганингиз ўз самарасини беришига ишонасизми, деган саволга жавоб қайтариб: “Биласизми, ҳукуматимиз виждонсиз, халқимиз эса ҳуқуқсиздир”, - деди.


Хожагон Нақшбандия тариқати рашҳалари. - Баҳоуддин Нақшбанд ёдгорлик мажмуаси маркази\nХожагон Нақшбандия тариқати рашҳалари.\n1.ҲУШ ДАР ДАМ-олинаётган ҳар бир нафаснинг огоҳлик ва ҳузур юзасидан бўлиши, ғафлат унга йўл топа олмаслиги.\nСаъдуддин Қошғарий р.а. айтар эди: Ҳуш дар дам, яъни бир нафасдан иккинчи нафасга ўтиш ғофиллик юзасидан бўлмай, ҳузур-огоҳлик юзидан бўлсин ва олинаётган ҳар бир нафас Ҳақ субханаҳудан холий ва ғофил бўлмасин.\nҲазрат Хожа Баҳоуддин р.а. айтардиларки: Бу йўл (Нақшбандия тариқати)да ишнинг асосини нафас устига қурмоқ керакки, замоннинг муҳим вазифасига машғул бўлишда хаёлни ўтмишдан ва фикрни келажакдан озод этсин ва ҳар бир нафасни зое этмасликка уринсин. Нафаснинг кириши, чиқиши ва икки нафас ўртасини эҳтиёт қилсинки, нафас ғафлат билан кириб чиқмасин.\n2. НАЗАР БАР ҚАДАМ-назар доим қадам устида бўлсин, соликнинг кўзи ерга қаратилган бўлиб, унинг назари сочилмасин ва кераксиз жойга тушмасин. Абдураҳман Жомий ушбу рашҳанинг шарҳида Хожа Баҳоуддин Нақшбанд қ.с.ни сифатлаб шундай дейдилар:\nКам зада беҳамдамийи ҳуш дар дам,\nДар нагузашт назараш аз қадам.\nБоз намонда қадамаш аз назар.\nБирор нафас ҳушёрликни йўқотмади у,\nЎз қадамин ўлчамоқдан тинмади ёҳу,\nЎзлигидан узоқлашди қадам-бақадам.\nҲар қадами пойдор бўлди заминда мангу.\n3.САФАР ДАР ВАТАН-Солик одамийлик табиатидан малаклик сифатига ўтсин, ёмонлик сифатидан яхшилик сифати томон кўчсин. Мўмин киши доимо зиёдаликда бўлади, бугуни ўтган кунидан афзал бўлади. Кимнинг икки куни бир хил бўлса у алданган. Кимнинг бугуни кечанги кунидан ёмон бўлса ундай киши учун ер устидан ер ости яхшироқдир...\n4.ХИЛВАТ ДАР АНЖУМАН. Хожа Баҳоуддин Нақшбанддан сўралди: Сизнинг тариқат йўлингизнинг асоси нима? Жавоб бердиларки: Хилват дар анжуман, яъни ташқи томондан халқ билан, ички томондан Ҳақ билан.\nМақомоти Хожа Нақшбанд китобида келган Ҳазрат Баҳоуддин Нақшбанд р.а.нинг ушбу сўзларига эътибор қилинг ва мулоҳаза юритиб кўринг:\nХалқнинг узоқда қолишига сабаб шуки, улар ўзларини ўзлари узоқлаштирадилар ва ўз ихтиёрлари билан ўз юкларини ўзлари оғирлаштирадилар, ваҳоланки Илоҳий файз келишда ҳеч қандай нуқсон йўқ.\n5.ЁДКАРД-Қалб зикри. Ёдкардда солик кўзларини юмган ҳолда эҳтиром ва эҳтирос билан қалб орқали тавҳид калимаси яъни “Ла илаҳа иллаллоҳ, Мухаммадур росулуллоҳ” айтмоғлиги. Ҳазрат Баҳоуддин Нақшбанд қ.с.нинг таомлари зироатдан ҳосил бўлар эди. Ҳар йили бироз арпа ва мош экардилар. Экинга ўзлари ишлов бериб, ҳўкизлари, чорполарини эҳтиёт қилар эдилар. Бундан ташқари кимхоб матога нақш ҳам урар эдилар.\n6.БОЗГАШТ- Зикр айтувчи тили ёки дилида “калимаи тоййиба”ни айтаётганда, хаёлидан “Худовандо менинг мақсадим Сенсан” сўзининг ўтмоқлиги. Бошгашт калимаси хаёлдан яхши ёки ёмон фикрларни ҳайдовчидир. У зикрни холис қилиб, ўзга нарсалардан озод қилади.\n7.НИГОҲДОШТ-Солик ўзини ҳар хил ўй, фикрлардан асрамоғлиги. Айниқса Калимаи тоййибани зикр қилаётганда чалғитувчи хаёллардан ўзини эҳтиёт қилмоғлиги.\n8. ЁДДОШТ-Ёддоштдан мурод шуки Ҳақ субханаҳу ва таолони доимо завқу шавқ билан ёдда тутиб, огоҳ бўлишдир. Баъзилар уни “ғойиб бўлмайдиган ҳузур” деган ибора билан ҳам атайдилар. Баъзи ҳақиқат аҳлининг наздида у шундай бир мушоҳададирки, Ҳақ субханаҳу ва таолонинг муҳаббати кўнгилни тамоман ўзига қамраб олади, бу эса ёддоштнинг ҳосил бўлишидан даракдир.\nМақомоти Хожа Нақшбанд


'Алишер Усмонов жиянининг ўлимини шарҳламоқчи эмас' - BBC News O'zbek\n'Алишер Усмонов жиянининг ўлимини шарҳламоқчи эмас'\nImage caption "Узметроном" нашрининг ёзишича, Бобур Усмонов Тошкент марказидаги "Минор" қабристонида тупроққа қўйилган ва Алишер Усмонов жуда қайғули аҳволда кўринган\nБу ҳақда Америкада чоп этилувчи Forbes журналининг Россиядаги нашри асли ўзбекистонлик миллиардернинг вакилига таяниб хабар тарқатган.\nАммо, Ўзбекистондан олинган хабарларга кўра, "Россия ва Британиянинг энг бой одами" жияни Бобур Усмоновнинг кеча Тошкентда бўлиб ўтган дафн маросимида шахсан иштирок этган.\n"Узметроном" нашрининг ёзишича, Бобур Усмонов Тошкент марказидаги "Минор" қабристонида тупроққа қўйилган ва Алишер Усмонов жуда қайғули аҳволда кўринган.\n29 ёшли Бобур Усмоновнинг кеча чоршанба куни тонг саҳар Тошкентда "Форд Мустанг" русумли машинасида ҳалокатга учраб, ҳаётдан кўз юмгани хабар берилганди.\nБобур Усмоновнинг автоҳалокатда қурбон бўлганини шу куннинг ўзида россиялик миллиардернинг вакили ҳам, рафиқаси Ирина Винер ҳам хорижий ва маҳаллий интернет нашрларига тасдиқлашганди.\nАммо уларнинг сўзларига таяниб, хабар тарқатган интернет нашрлари ҳам автоҳалокат сабаблари тафсилотларини келтиришмаган.\nБу ҳақда ҳозирча расмий маълумотлар ҳам йўқ, аммо дастлабки хабарларда Бобур Усмоновнинг машина бошқарувини йўқотгани бунга сабаб бўлгани айтилганди.\nБи-би-си Ўзбек Хизмати бугун Ўзбекистондан олишга муваффақ бўлган расмий маълумотларга кўра, юз берган ҳодиса юзасидан жиноят иши очилган.\nТергов жараёни эса, Тошкент Шаҳар Ички ишлар бошқармаси томонидан олиб борилмоқда.\nСўнгги тафсилотлардан маълум бўлишича, машинада у билан бирга бўлган Кристина Йўлдошева исмли йўлдоши ҳам ҳалокат сатҳида эмас, касалхонада оламдан ўтган.\n"Узметроном" нашри унинг ҳам кеча аср вақтида Тошкентда дафн этилгани ҳақида ёзган.\nБобур Усмонов россиялик миллиардер Алишер Усмоновнинг асосий меросхўри сифатида кўрилган ва Ўзбекистон Бош вазири Шавкат Мирзиёевнинг куёви бўлган.\nУ 2009 йилда, кўпчилик таҳлилчилар ҳозир президент Ислом Каримовнинг ўрнига асосий даъвогарлардан бири сифатида тилга олаётган жаноб Мирзиёев рафиқасининг жиянига уйланган.\nАлишер Усмоновнинг ўзи эса, 2007 йилда Британиянинг "Гардиан" газетаси билан суҳбатида на Ўзбекистон ва на бошқа ерда сиёсат билан шуғулланиш нияти йўқлигини айтганди.\nАсли ўзбекистонлик миллиардер расмий Кремль ўзини президент Каримовга эҳтимолий меросхўр сифатида кўриши ҳақидаги тахминларни ҳам "ўзини кремлшунос деб атайдиганларнинг фантазияси" деб атаганди.\nАлишер Усмонов суҳбати чоғида на Ўзбекистон президенти ва на унинг тўнғич қизи Гулнора Каримова билан алоқаси йўқлигини ҳам таъкидлаб ўтганди.\nЖияни Бобур Усмоновнинг рафиқаси билан асосан Швейцарияда яшагани, аммо қариндошининг никоҳ тўйида иштирок этиш учун Тошкентга келган бўлгани айтилади.\nҲозирги кунда Алишер Усмоновнинг умумий бойлиги 20 миллиард АҚШ доллари атрофида экани маълум.\nМерос ва меросхўрлик\nБобур Усмонов Россия матбуотида Алишер Усмонов меросхўрларидан, ҳатто, ягона меросхўри сифатида тилга олинган бўлса-да, унинг жаноб Усмоновнинг бизнес тузилмаларидаги расмий роли ҳақида кўп нарса маълум эмас.\nБугун биз суҳбатда бўлган ва Алишер Усмоновнинг бизнес тузилмалари ҳақида ёзган россиялик айрим журналистлар ҳам Бобур Усмонов ҳақида кўп нарса билмасликларини айтишди.\nАммо жаноб Усмонов ўтган йили берган интервьюларидан бирида қариндошларига ҳеч қандай мерос қолдириш нияти йўқлигини айтган.\n"Ҳеч кимга ҳеч нарса қолдирмайман. Менинг(балки ҳозирча ) болаларим йўқ ва менинг бойлигим эса - умрим давомида ўзимга ва одамлар учун сарфлашга етадиган бойликдир. Қолганини, мен айтганимдек, дўстларим бошқаришади ва тақсимлашади", деб айтганди жаноб Усмонов.\nБироқ, Бобур Усмоновни яқиндан билган инсонларнинг айтишларича, амакиси унинг молия соҳасини ўрганишига, шу йўналишда билим олишига шахсан бош-қош бўлган.\nАйрим таҳлилчилар фикрича, жаноб Усмонов яқин орада ҳамма бизнесларидан четлашиб, фақат хайрия ишлари билан шуғулланиш ниятида эканини айтганда, бизнеслари бошқарувини жиянига топширишни кўзда тутган бўлиши мумкин.\nЎтган йилги суҳбатида Алишер Усмонов барча бизнесларини бир қўлда жамлашни истаётганини айтган эди.\nАйрим таҳлилчилар тахминича, бунда россиялик миллиардер жияни Бобурни назарда тутган бўлиши мумкин.\nАлишер Усмоновнинг жияни "автоҳалокат қурбони бўлди"


Бировнинг пулига «хўжайинлик» қилган банкирга «иш»...\n24.08.2020 17:31 0 2369\n«Ипотека банк»нинг Сурхондарё вилояти филиали собиқ бўлим бошлиғи К.И.га нисбатан жиноят иши қўзғатилди. Бу ҳақда «Xabar.uz»га Бош прокуратура матбуот хизмати маълум қилди.\nУнга кўра, маҳкама ҳузуридаги Департаментнинг Термиз шаҳар бўлими томонидан ўтказилган терговга қадар текширувда бошқа субъектга ажратилган 44,5 млн. сўм кредит маблағларини (уларнинг хабардорлигисиз) «Ф-К» фермер хўжалиги ҳисоб рақамига ўтказиб, талон-торож қилганлиги аниқланган. Бундан ташқари у иккита фермер хўжалигининг ҳисоб-рақамига бошқа фермер хўжаликларидан ўтказилган 150 млн. сўм маблағларини ноқонуний айланмасини амалга оширгани ҳам фош бўлди.\nЎзлаштириш ва мансаб сохтакорлиги аломатлари билан қўзғатилган жиноят иши бўйича тергов ҳаракатлари ўтказилмоқда.\nСурхондарё фермер Ипотека-банк\nҲодиса 19/10, 09:54


Халқаро илмий-амалий конференциянинг АХБОРОТ ХАТИ… – Тошкент тиббиёт академияси\nХалқаро илмий-амалий конференциянинг АХБОРОТ ХАТИ…\n24/01/2021 Gulchexra MirzaevaЭълонлар\nХалқаро илмий-амалий конференциянинг\n“Тиббиёт фанидаги инновацион ёндошувлар:\nЗамонавий воқелик ва истиқболлар.”\n(5 апрел 2021 йил. Тошкент, ТТА)\nҲурматли ҳамкасблар ва ёш олимлар!\nЎзбекистон Республикаси Олий ва ўрта маxсус таьлим вазирлиги, Соғлиқни сақлаш вазирлиги ва Тошкент тиббиёт академияси 35 ёшгача бўлган талабалар ва ёш олимларни “Тиббиёт фанидаги инновацион ёндошувлар: Замонавий воқелик ва истиқболлар.” мавзусидаги 5 апрел куни 2021 йил бўлиб ўтадиган xалқаро илмий-амалий тиббиёт конференциясида иштирок этишга таклиф қилади. Халкаро илмий-амалий конференцияда назарий ва амалий тиббиётнинг кенг қамровли масалалари кўриб чиқилади. Иштирок этиш учун талабалар, резидентлар, клиник ординаторлар, магистрлар, шунингдек 35 ёшга тўлмаган аспирант ва докторантларни таклиф қиламиз!\nАнжуманнинг асосий йўналишлари:\n1. Терапевтик йўналиши;\n3. Тиббий-профилактика йўналиши;\n4. Тиббий-биологик йўналиши;\n5. Симуляцион ўқитиш намойишлари;\n6. Жамоат саломатлиги ва тиббий информатика ;\nРасмий тил: рус тили, ўзбек тили, инглиз тили.\nИлмий мақолаларни conference.tma@gmail.com манзилга 15 февраль 2021йилгача юборишингизни сураймиз.\nМаълумот учун +998 99 115 02 77 телефон рақамига мурожаат қилишингиз мумкин.\nМАҚОЛАГА ҚЎЙИЛГАН ТАЛАБЛАР:\n1. Мақолалар ўзбек, рус ва инглиз тилида қабул қилинади.\n2. Илмий мақола ҳақиқатда ўтказилган илмий тадқиқот натижаси бўлиши керак.\n3. Мақолада сўнгги йилларда чоп этилган энг янги маълумотлар ва ахборотлардан фойдаланилган бўлиши керак.\n4. Aввал топширилаётган мақола ҳеч қаерда чоп этилмаган бўлиши керак.\n5. Мақола бир вақтнинг ўзида бошқа журналга ҳам чоп этиш учун топширилмаган бўлиши керак.\nМақоланинг умумий ҳажми 4-6 варақдан иборат бўлиб (Times New Roman,\nшрифт 12, интервал 1.15, юқоридан 2, пастдан 2, чапдан 3, ўнгдан 1.5 см), энг\nкўпи билан 8 варақгача қабул қилинади. ҳажми бундан кўп бўлган мақола\nмуаллифлари қўшимча тўлов қилишлари лозим бўлади.\nСарлавҳа ихчам, аниқ ва журналнинг бутун ўқувчилари учун мазмунли бўлиши керак. Одамлар Интернетда қидириш пайтида уни янада аниқроқ қилишга ёрдам берадиган асосий сўзларни ўз ичига олиши керак. Узун номлар ва ностандарт ёки тушунарсиз қисқартмалар ёки белгиларни ишлатишдан сақланинг.\nМақолада 1-5 кишидан иборат муаллифлар бўлиши мақсадга мувофиқ. Ҳар бир муаллифнинг исм-фамилияси қисқартирилмаган ҳолатда пасспорт бўйича ёзилган бўлиши керак. Ҳар бир муаллифнинг илмий даражаси, лавозими, кафедра номи, ташкилот номи, электрон почтаси, ORCID тақдим этишлари сўралади.\nБеҳзод Aбдуллаев1*, Равшан Aмануллаев2, Зулфия Омонова3\n1 PhD, Aссистeнт, Исломшунослик манбаларини ўрганиш кафедраси, Ўзбекистон халқаро ислом академияси, Тошкент, Ўзбекистон. Почта: behzod@mail.ru, ORCID: -00007218296548\n2 DSc, Доцент, Исломшунослик манбаларини ўрганиш кафедраси, Ўзбекистон халқаро ислом академияси, Тошкент, Ўзбекистон. Почта: amanullaev@mail.ru, ORCID: 00007296845769\n3 Профессор, Кафедра мудири, Исломшунослик манбаларини ўрганиш кафедраси, Ўзбекистон халқаро ислом академияси, Тошкент, Ўзбекистон. Почта: zulfiya@gmail.com, ORCID: 00007296845769\nҚисқача изоҳ (Abstract, Аннотация)\nСиз берган қисқача изоҳ ўқувчиларга мақолангизнинг қисқача мазмунини бериши керак. У сизнинг мақолангизнинг мазмунини тавсифлаши ва асосий сўзларни ўз ичига олиши керак (айниқса, дастлабки иккита жумла жуда муҳим). Изоҳ маълумотга эга, тушунарли, мақоланинг умумий мақсади ва ҳажмини кўрсатувчи, фойдаланилган методология, олинган асосий натижалар\nва хулосаларни баён қилувчи бўлиши керак. Унда аниқланмаган қисқартмалар бўлмаслиги керак ва жадваллар, рақамлар, ҳаволалар ёки тенгламалар берилмаслиги керак. Қисқача изоҳ 300 сўздан ошмаслиги керак. Aгар сиз 300\nсўздан ортиқ бўлса, мақола қабул қилинмаслиги мумкин ва сиздан қайта ёзишингизни сўрашимиз мумкин. Калит сўзлар (Key words) Мақолани юборганингизда, сизнинг ишингизга тегишли баъзи калит сўзларни тақдим этишингиз сўралади. Aгар сизнинг мақолангиз нашрга қабул қилинса, биз ушбу калит сўзларни нашр этилган мақолада кўрсатиб ўтамиз ва улар сизнинг мақолангизни индекслаш учун фойдаланилади. Калит сўзларни танлашда, тегишли мақолаларни Интернетда қидиришда қандай атамалар ишлатишингизни ўйлаб кўринг. Мақола учун 3-6 та калит сўз бўлиши талаб этилади.\nКириш ихчам бўлиши ва текширилаётган муаммонинг моҳиятини ва унинг келиб чиқишини тавсифлаши керак. Шунингдек, у сизнинг ишингизни тегишли маълумотномаларга асосланиб, аввалги тадқиқотлар контекстида белгилаши керак. Кириш ўқувчиларга қулай бўлиши учун мақолада ишлатиладиган жуда ихтисослашган атамалар ва қисқартмалар бўйича кенгайтирилиши керак. Бу қисмда сизгача чоп этилган илмий ишлар ва улардаги муаммолар ҳақида ёзишингиз керак.\nМатериал ва Метод (Materials and Methods)\nУшбу бўлимда тажриба, симуляция, статистик тест ёки натижаларни олиш учун ўтказилган таҳлиллар ҳақида батафсил маълумот берилиши керак, бундан мақсад сиз қўллаган методни бошқа тадқиқотчи такрорлаши ва натижаларни такроран кўриши мумкин бўлади.\nНатижалар қисмида сизнинг тадқиқотингизнинг асосий натижалари батафсил баён этилиши керак. Бу қисмда жадваллар, диаграммалар, расмлар, гистограммалар бўлиши мақсадга мувофиқ. Жадваллар кетма-кет рақамланган бўлиши ва матнда рақамлар бўйича кўрсатилиши керак (1-жадвал ва б.). Ҳар бир жадвалда имкон қадар ихчам сарлавҳа бўлиши керак.\nБу қисмда натижаларнинг аҳамияти муҳокама қилиниши ва тегишли маълумотлар ёрдамида аввалги илмий мақолалар натижалари билан таққосланиши керак.\nБу қисмда илмий тадқиқот натижалари асосида олинган якуний хулосалар ва фойдалар ёзилади. Хулоса аниқ бўлиши керак. 1, 2, 3 ва ҳ.к. рақамланиб берилиши мақсадга мувофиқ.\nФойдаланилган адабиётлар рўйхати (References)\nУшбу бўлим барча тегишли ишларни рўйхатлаш учун ишлатилиши керак. Максимум 15 та адабиётларни келтириш мумкин. Мақола ичида шунга мос 15 хил адабиётдан фойдаланилган бўлиши керак. Барча адабиётлар APA стилида берилган бўлиши керак.\nТошкент тиббиёт академиясниниг Ёш олимларнинг Халқаро\nилмий-амалий конференциясида иштирок этиш учун ариза шакли.\n№ Аризани тўлдирилган сана______________________________________________\n1. Ташкилот номи_______________________________________________________\n2. Ташкилот рахбарини___________________________________________________\n3. Ташкилотни юридик манзили_____________________________________________\n4. Маърузачини Ф.И.Ш.___________________________________________________\n6. Туғилган йил ва ойи____________________________________________________\n7. Факультет, гурух_______________________________________________________\n8. Кафедра номи________________________________________________________\n9. Докладнинг номи______________________________________________________\n10. Телефон рақам_______________________________________________________\nҚўшимча маълумот учун келтирилган ходимларга мурожаат қилишингиз мумкин:\nИлмий иш ва инновациялар бўйича проректор:\nАзизова Феруза Лютпиллаевна +998781507802\nИқтидорли талабаларнинг илмий тадқиқот фаолиятини ташкил этиш бўлим :\nДжураева Гульноза Тулкуновна +998977346556 ;\nАввалги Олдинги хабар: ХАЛҚАРО ҲАМКОРЛИК ДАВОМ ЭТМОҚДА…\nКейингиси Кейинги хабар: “DOCTOR REPORTER” МЕДИА ГУРУҲИ ўзининг қизғин фаолиятини бошлаганини маьлум қилди!…


04.04.2019 15:19 0 502\n«Ҳудудларда ахборот технологиялари ва коммуникациялари соҳасини ривожлантиришда маҳаллий давлат ҳокимлик органлари билан ҳамкорлик муносабатлари» мавзуидаги республика семинари АКТ соҳасидаги корхона ва ташкилотларнинг раҳбарларини Хоразмда жамлади.\nТошкент ахборот технологиялари университетининг Урганч филиалида «Биз – бир жамоа, биз – бир оиламиз» шиори остида ўтказилган мазкур семинарнинг асосий мақсади АКТ соҳасида ҳудудларда амалга оширилаётган лойиҳалар билан яқиндан танишиш ва тажриба алмашиш, эришилган натижаларни тизимдаги корхоналар ўртасида кенг тарғиб қилиш, соҳа ходимларининг касбий малакаси ва билим даражасини ошириш эди.\nИштирокчилар вазирлик томонидан Хоразм вилоят халқ таълими бошқармаси билан ҳамкорликда Урганч шаҳридаги 30-мактабда ташкил этилган компьютер технологиялари, робототехника, киберспорт бўйича махсус тўгарак фаолияти билан танишишди.\nШунингдек, Хива шаҳрида очилган Рақамли технологиялари ўқув маркази, Хива алоқа тарихи музейи, шаҳардаги Ичан қалъа мажмуасида бўлишди.\nЭслатиб ўтамиз, АКТ вазири Шуҳрат Содиқов ва Хоразм вилояти ҳокими Фарҳод Эрманов қатнашган семинарнинг очилишида Хоразм вилояти ҳокими вилоятда телекоммуникация инфратузилмасини ривожлантириш учун маҳаллий бюджетдан 21 миллиард сўм ажратилишини маълум қилган эди.\nАКТ вазирлиги семинар хоразм\nҲодиса 23/11, 18:34\nТехнология 23/11, 17:32\nХоразмда навбатдаги марказ иш бошлади


ОАВлар Дубайни сайёрамиздаги энг башанг жой деб атади\n21:43 / 13.08.2015\nBusiness Insider нашри Дубайни сайёрамиздаги реалликдан энг йироқ бўлган жой деб атади. Бунинг исботи сифатида 17 та банддан иборат рўйхат келтирилмоқда. Хусусан, мақолада айтилишича, Дубай полицияси хизмат автомобиллари сифатида 1,79 млн доллар турадиган суперкарлардан фойдаланади.\nБундан ташқари, Дубайда дунёдаги энг серҳашам меҳмохона Burj Al Arab мавжуд. Маҳаллий меҳмонхоналардаги бир кунлик яшаш нархи кўпчилик одамларнинг бир йиллик даромадидан кўпроқ туради, деб ёзмоқда нашр.\nДубайда, шунингдек, дунёдаги энг баланд иморат “Бурж-Халифа” жойлашган бўлиб, бу иморат 4 та жаҳон рекордчиси ҳисобланади. Шунингдек, Дубайда дунёдаги энг катта аэропорт барпо этилмоқда. Бу ерда сунъий яратилган Пальма оролларини учратиш мумкин.\nРўйхатдан дунёдаги энг катта савдо маркази Dubai Mall ва янада каттароқ ўлчамдаги Mall of The World савдо марказини қуриш режаларига бағишланган бандлар ҳам ўрин олган. Рўйхатга, шунингдек, машҳур Dubai World Cup от пойгалари ҳам киритилган.\nНиҳоят, нашр 24 каратли олтиндан фойдаланиладиган спа-хизматлар, истеъмол қилиш мумкин бўлган олтин қўшилган “Қора бриллиант” музқаймоғи ва 1,3 минг доллардан кўпроқ турадиган “Бриллиантлар умрбод” коктейлини ҳам эслаб ўтган.


02 December 2019 - 6:40\n1917 йилда ўлка мухторияти масаласи Туркистон ижтимоий-сиёсий ҳаётида асосий масала бўлиб қолди. Туркистонга мухторият мақомини бериш ғояси нафақат миллий зиёлилар ўртасида, ҳатто дин пешволари ва оддий ҳалқ оммаси орасида ҳам оммалашга эди.\nИжтимоий тафовутларга қарамай, бутун Туркистон жамиятида ўлканинг мустамлака мақомини тугатишга интилиш кучли эди. Миллий озодлик учун бошланган ҳаракат бу ерда янги хокимиятнинг рус ташкилотлари билан бир қаторда «Шўрои Исломия», «Шўрои уламо», «Мирваж ул-ислом», «Мифтоқ ул-маориф», «Равнақ ул-ислом», «Иттифоқ ул-муслимин», «Турон» ва бошқа турли мусулмон ташкилотлари пайдо бўлишига олиб келди.\n«Шўрои исломия»нинг Тошкент ташкилоти ташаббуси билан чақирилган Бутунтуркистон мусулмонларининг 1-қурултойи 1917 йил 16 апрелда иш бошлади. Қурултойда давлат бошқаруви ва уни ташкил қилиш масалалари бўйича Аҳмад Закий Валидий маъруза қилди.\nБутунтуркистон мусулмонлари 1-қурултойи сўнгги мажлисида марказий орган-Туркистон ўлка Мусулмонлар Марказий Шўроси (Краймуссовет) ташкил этилиши ҳақида қарор қабул қилинди. Унинг ташкил этилишидан асосий мақсад миллий озодлик ҳаракатига ташкилий ва марказлаштирилган тус бериш учун барча жамият, қўмита ва ташкилотларни бирлаштириш эди.\nШундай қилиб, Туркистоннинг бирлиги ва яхлитлиги йўлида биринчи мухим қадам қўйилди. Афсуски, ўлка мусулмонлари сиёсий ташкилотларининг бирлашиш жараёнлари ҳар доим ҳам бир текис ривожланмай, Мунаввар Қори Абдурашидхонов бошчилигидаги «Шўрои Исломия»дан 1917 йил июн ойида «Шўрои Уламо» ажралиб чиқди.\n«Шўрои Уламо» ташкилотининг ташаббуси билан Тошкентда 1917 йил 17-20 сентябрда туркистонлик мусулмонларнинг қурултойи ўтказилди. Натижада «уламочилар» билан «Шўрои Исломчилар» ўртасидаги узоқ ва кескин келишмовчиликларга қарамай, қурултой келишиш йўлларини топишга муваффақ бўлди.\n«Шўрои Исломия», «Турон», «Шўрои Уламо»-барчаси бирлашди ва ягона куч сифатида иш кўриш вақти келгани алоҳида таъкидланиб, «Иттифоқи муслимин» деган сиёсий партия тузишга қарор қилинди. Шунингдек, қурултойда Туркистоннинг миллий давлатчилик тузуми ҳақида турли фикрлар билдирилди.\nШундай қилиб, «Уламочилар» қурултойдаги асосий масала Туркистон ўлкасининг кележакдаги сиёсий бошқаруви тўғрисида бўлиб, унда демократик Россия таркибида ҳудудий мухтор федерация-«Туркистон Федератив Республикаси» тузилиши ғояси илгари сурилди.\nБунда Туркистон федерацияси ўз пулини муомалага чиқариши, ўз милициясига эга бўлиши, ўз чегарасини қўриқлаш учун қўшин сақлаши мумкин бўлиши кўзда тутилди. Уруш вақтида чегарани қўриқлаш вазифаси эса Россия республикасининг ҳукумати томонидан ташкил этилиши, Туркистон федерациясининг бутунлай Россия ҳукумати буйруғига бўйсиниши таъкидланди.\nБироқ 1917 йил октябр ойида Тошкент Совети солдатлари ўз томонига оғдира бошлади, асли россиялик бўлган ишчилар ҳам унга эргашди. Тошкентдаги Октябр тўнтариши қатнашчилари 1 ноябрда Коровченко ва Муваққат ҳукуматининг Туркистон Комитетини қамоққа олдилар. Шу куни Тошкент Совети Туркистонда совет ҳокимияти ўрнатилганини эълон қилди.\n1917 йил 1 ноябрда советлар Янги Термиз ва Каттақўрғонда, 25 ноябрда Янги Бухоро (Когон)да, 28 ноябрда Самарқандда, 7 декабрда Наманганда ҳокимиятни ўз қўлига олди.\n1917 йил 26-28 ноябрда Қўқон шаҳрида Туркистон ўлка мусулмонларининг фавқулодда IV — қурултойи бўлиб ўтди. Маълумки, мусулмонларнинг ушбу қурултойи ва унда қабул қилинган қарорлар совет даври адабиётларида «миллатчилар гуруҳининг йиғинида эълон қилинган буржуа мухторияти» деб талқин қилиб келинди. Хужжатлар эса ушбу ҳолнинг бутунлай тескарси бўлганлигини исботлайди.\nМасалан, муфтий Маҳмудхўжа Беҳбудий ўз маърузасида қурултойнинг Туркистон халқлари тарихида улкан ижобий, тарихий ҳодиса ва бурулиш даври эканини таъкидлаб, «Қурултойимиз қабул қилаётган қарорлар шунинг учун ҳам аҳамиятлики, унда Туркистон аҳолисининг европалик вакиллари ҳам иштирок этмоқдалар», деди.\nБутунроссия Таъсис мажлиси чақирилгунга қадар ҳокимият Туркистон Муваққат кенгаши ва Туркистон Миллий (миллат) Мажлиси қўлида бўлиши керак, деб ҳисобланди. Қурултойда Туркистон Муваққат кенгаши аъзоларидан Туркистон мухторияти хукумати (8 кишидан иборат) тузилди.\nБош вазир қилиб аввал Муҳаммаджон Тинишбоев, сўнгра Мустафо Чўқаев сайланди. Айни пайтда М.Тинишбоев ички ишлар вазири ҳам ҳисобланган. Қўқон шаҳри миршабларининг бошлиғи-қўрбошиси бўлган Кичик Эргашнинг ваколати Туркистон Мухторияти тамонидан эътироф этилди.\nШунингдек, Убайдулла Хўжаев ҳарбий вазир, Абдураҳмон Ўразаев ички ишлар вазирининг ўринбосари, Муставо Чўқаев ташқи ишлар вазири, Ислом Султон Шоаҳмедов бош вазир ўринбосари, Юрали Агаев ер ва сув бойликлари вазири, Обиджон Маҳмудов озиқ-овқат вазири, Соломон Абрамович Герцфельд молия вазири қилиб сайландилар.\nТуркистон Муҳторияти хукуматининг халқ орасида обрў-эътибори ва нуфузи ошиб бориши большевикларни ташвишга солиб қўйди. Туркистон ўлка Советларининг IV съезди (1918 йил 16-29 январ) Туркистон Муҳторияти ҳукумати ва унинг аъзоларини қонундан ташқарии ҳолатда, деб ҳисоблади, ҳатто ҳукумат аъзоларини қамоққа олиш ҳақида қарор қабул қилди.\nБу билан совет хукумати ерли халқ миллий демократик давлатчилигининг дастлабки тажрибаси бўлган Туркистон Мухториятини қонга ботириб тугатишга қарор қилди.\nҚўмита ўз қўлида чекланмаган ҳокимиятни мужассамлаштирди, унга катта ваколатлар: фавқулодда чоралар кўриш, ҳамма нарсани совет ҳокимиятини ҳимоя қилишга бўйсиндириш ва сафарбар этиш хуқуқи берилди.\nИнқилобий қўмита олдидаги энг асосий бош вазифа мухторият ҳукуматини тугатиш, шаҳар аҳолисини қуролли куч билан совет ҳокимиятини тан олишга мажбур қилиш, «Инқилобий тартиб» ўрнатишдан иборат эди. Бу эса оммавий қатоғонлар учун кенг йўл очиб берди.\nАйнан шу пайтда, 1918 йил январи охирлари-феврали бошларида Совет ҳокимияти томонидан кучли босим таъсирида Мухторият тарафдорлари хатти-ҳаракатлари хусусияти шаҳар совети тузулмалари билан тинч-тотув яшашдан ҳарбий қарама-қаршиликка боришга томон ўзгара бошлади. Қўқон совдепоси мухториятчиларнинг қуролли қўзғолонга тайёргарлик кўраётгани белгиларини қайд этди.\nШаҳар ҳокимияти бунга совуққонлик билан қаролмасди, чунки ундаги ҳарбий қаъла 16 кишилик рота томонидан қўриқланган эди, холос. Бу қарама-қаршилик очиқдан-очиқ жанговар ҳаракатларга айлана бошлади. 29 январдан 30 январга ўтар кечаси совет ҳокимияти томонида турган ҳарбий қисмлар Қўқондаги мухтор республика хукумати билан курашни бошлаб, моҳиятан Россияда биринчи бўлиб фуқаролар урушини бошлади.\nМухториятчилар 29-дан 30 январга ўтар кечаси оқ гвардиячилар ёрдамида инқилобий қўмита жойлашган Қўқон қаъласига ҳужум уюштириш билан бир қаторда телефон станциясини ҳам эгаллаб олдилар. Аммо Қўқон ҳарбий инқилобий қўмитаси телеграф ва телефон алоқаси узулгунга қадар содир бўлаётган воқеа тўғрисида Тошкентга хабар бериб, ҳарбий ёрдам сўрашга улгурган эди.\n31 январь кечаси соат учда Фарғонадан тўртта замбарак ва тўрта пулемёт билан қуролланган 120 (айрим маълумотларга қараганда 146) кишилик ҳарбий қисм етиб келди. Шу туннинг ўзидаёқ инқилобий қўмита Мухторият ҳукуматига талабнома йўллаб, кундузги соат учга қадар қурол-ёроғни топшириш, ваколатларидан воз кечиб, совет хукуматини тан олиш шартини қўяди. Мухторият ҳукумати аъзолари большевиклар талабини жавобсиз қолдирдилар. Шундан кейин инқилобий қўмита Мухторият аъзоларини ҳибсга олиш тўғрисида қарор чиқаради.\nАммо Мустафо Чўқаевнинг хотирлашича «31 январь кундуз соат 12 да Хўқанд большевикларининг бизга берган ультуматумини текшириб ўтирганимизда бизга тўхтовсиз милтиқ ота бошладилар. Бу милтиқ отувчилар большевиклар бўлиб чиқди. Большевикларнинг ультуматумида бизга 2 соат муддат тайин этилган ва ул муддат 2 соат 20 минутда тўлар эди: нечундир алар шартномасини хилоф ҳаракатга киришиб муомила йўлини кесдилар. Шўрои исломия юртинда ҳукумат қўшинларидан бошқа халқда жийилғон эди. Большевик солдатлари яқинлашиб келарлар, деган хабарни эшитиб бошқа халқ тарлан кибик хукумат кишиларида иккинчи бош қўширға йўл қолмағач тарқалишдилар. Чунки халқ ҳукуматининг алида бўлса келишурмиз, большевикларга қарши қурол кўтармангиз»-деган сўзига қулоқ солмай, ҳар қайси боринча сўғиш асбобларини олиб ўрамга чиқдилар. Большевикларнинг ваъдалариндан илк ота бошловлари халқнинг кўнглини, олар муваққат ҳукуматигина туғил, бутун халққа қарши ҳаракат бошладилар, деган қўрқув солди. Бу вақт муваққат хукуматнинг йўли бутунлай кесилган эди. Қўқонда бўлган бу кўнгилсиз воқеани сиёсий сабабларидан бошдан аёқ ёзувни ҳозирги замон кўтармий».\nМухтор хукумат вазиятнинг ниҳоятда оғир эканлигини ҳисобга олиб сўнгги ва охирги имкониятни ишга солди ҳамда большевиклар билан бошланган музокара ташаббускори бўлди. Бу музокора 17 февралда бошланди. Музокарада мухториятчилар қуйидаги талабларни ўртага қўйдилар:\n1.Шаҳарни биргаликда бошқариш ва унинг таркибида мухториятчиларнинг кўпроқ вакиллари бўлишини таъминлаш.\n2. Ҳарбий қаълани шу органнинг назорати остига олиш.\n3. Милициядан бошқа барча кучларни қуросизлантириш. Ўлкада совет ҳукуматининг шариатга зид декретларини бекор қилиш.\n«Шўрои уламочи»лар ўз тарафдорлари билан бунга норозилик билдириб, ультиматумни қайтариб олишга қаршилик қилдилар. Мухторият хукумати аъзолари ўртасида ўзаро ихтилоф келиб чиқди. Мустафо Чўқай ўғли бошчилигидаги ҳукумат маҳкамаси ағдарилди ва хукумат бошқаруви Қўқон шаҳар милицияси бошлиғи Кичик Эргашга ўтади. 18 февралдан 19 февралга ўтар кечаси Тошкентдан ўлка ҳарбий комиссари Е.Перфильев бошчилигидаги замбараклар билан қуролланган қўшин етиб келди.\nПерфильев шаҳарни уч тарафдан ўраб олиб, 19 феврал куни эрталаб Эргашга талабнома йўллади. Эргаш унинг талабларини бажаришдан бош тортгач, Перфильев Қўқон шаҳрини 12 замбаракдан ўққа тутди. Кундуз соат 1да бошланган ўқ ёмғири шомгача шаҳарни вайронага айлантирди.\nАммо шунга қарамай, мухториятчилар таслим бўлмай, ҳар бир бинони, ҳар бир дўконни, ҳар бир карвонсаройни мардларча ҳимоя қилдилар.\nЭртаси куни -20 февраль тонгида вайрон этилган шаҳарга пиёда қўшинлар ва дашноқларнинг жанговар қисмлари кирди. Қўқон ўт ичида қолди. Қўқондаги хунрезликлар, қатоғон даҳшатларини амалга оширганларнинг ўзлари ҳам эътироф этганлар.\nЎлка ҳарбий комиссари Е. Перфильев жанг тафсилотларини шундай хикоя қилди. «Мачитларни яна бир неча маротаба тўпдан ўққа тутишга тўғри келди, қизил гвардиячилар бўғизланган Европаликларнинг жасадларини кўрганда шундай тутақиб кетдиларки, уларни ҳеч қандай куч тўхтатиб қололмасди, аскарлар олдидан чиққан ҳамма нарсани яксон қилиб кетавердилар.\nҲатто шундай ҳолат рўй бердики 5 та қизил гвардиячи ерли бандитларнинг 200 тасини олдига солиб қувлади. Отряд катта қаҳромонлик кўрсатди. Жанг иштирокчилари орасида бирорта ҳам қўрқоғи йўқ эди. Биз қийинчилик билан Тошкўприкни қўлга киритдик ва Эски шаҳарга ёриб кирдик.\nИсёнчилар тўдаси Скобелев томонга чекинишди. Бадавлат кишилар қимматбаҳо бойликларини, пулларини ўзлари билан олиб қочдилар, лекин нарсалари ўзларига насиб этмади. қочаётганларни тезотар тўпдан ўқ узиб янчиб ташладик, бир қисмини эса орқага чекинишга мажбур этдик. Уларнинг кўрпа-ёстиқлари, гиламлари, қимматбаҳо нарсалари йўлда сочилиб қолди.»\nҚўқонда даҳшатли фожеалар ва қирғинларни ўз кўзи билан кўрган ва унинг шахсан иштирокчиси М.К.Шкорупанинг иқрори айниқса диққатга лойиқдир: «Тинч аҳолининг уйлари, Туркистон Россия учун ҳам тансиқ бўлиб қолган манфактура, ғалла омборлари ёнарди. Қўқон уч кун ўт ичида қолди».\n«Ўша кунларда,-деб ёзади тарихшунос Шомагдиев Ш.А.,-талончиликлар ҳам авж олган. Аскар, қизил гвардиячиларга бўйсинмай қолган оломон, майда буржуазия нима бўлса шуни талаб, тошиб кета бошлади. Эски шаҳар ва барча дўконлар тижорат фирмалари, савдо қаторлари, банклар, майда хонодонлар талон-торож қилинди. Толончилар талаган мулкларини аравага ортиб, вокзал ва қаълага ташидилар. У ерда бегона мулкни бўлиб олиш бошланди».\nҚўқон аҳолиси даҳшатли қирғиндан ваҳимага тушиб шаҳарни тарк эта бошлади. Қўқон уч кун маъшала бўлиб ёнди. Уйлар, газлама омборлари, нон дўконлари куйиб кул бўлди. Эски шаҳарнинг учдан бири тўлиқ вайрон этилди. қўқонда даҳшатли манзара ҳосил бўлди. Ҳамма ёқда ўликлар уйими. Уларнинг бир қисми куйиб кетган.\nИнглиз айғоқчиси майор Блэккер маълумотига қараганда портловчи моддалар ва тўплар ёрдамида қилинган хужум пайтида шаҳар бутунлай вайрон этилган, ўша куннинг ўзида 3000 га яқин одам ўлган. Айрим маълумотларга кўра, шу фожеали қирғин оқибатида 10000 дан зиёд киши ҳалок бўлган. Шаҳарга 1918 йили келган инглиз капитани А. Брун уни ярим бўш ҳолида кўрган. Унинг ёзишича, шаҳарни босиб олишда иштирок этган немис, австриялик, венгр асирларидан ёнланган солдатлар 100000 сўмдан ортиқ пулни ўмаришган.\nСовет ҳукумати қўшинлари эски шаҳарни, айниқса савдо тармоқларини, дўконлар, расталарни, омборларни таладилар, қолганларига ўт қўйиб ёндириб юбордилар. Дошноқи арманлар мусулмонлар яшайдиган хонодонларга бостириб кирдилар, ҳеч кимни аямасдан қирғин қилдилар, ҳатто қариялар ва ёш гўдакларга ҳам раҳм қилмадилар.\nЁш қизларнинг номусларини ҳақоротладилар, аёл жувонларни эса эрлари кўз олдида зўрладилар. Ибодотхоналар, масжид ва мадрасаларни вайрон қилдилар. Ҳамма ерда қамоққа олишлар бошланди. Бунда «Муваққат ҳукуматига бирон-бир алоқаси борларни қамоққа олишди ва қаълага жўнатишди. Ордер (рухсатнома) билан ва ордерсиз қамоққа олишди. Кўпгина қамоққа олишлар «ўзбошимчалик» деб тан олинди. Айрим қамоққа олинганларни сув ва терговсиз отиб ташланди».\nСовет хукумати Туркистон мухториятини тугатиш боҳаноасида ўлка халқларини қирғин қилиш, дахшатли қатағонларни бошлаб юборди. Қизил армия ва хусусан арман дашноқлари Қўқон шаҳридаги даҳшатли қирғинлар ва ёндириш-вайронагарчиликлар билан чекланиб қолмадилар.\nУлар Қўқон фожиалари баҳонасида бутун Фарғона водийсини вайрон қилиб, култепага айлантирмоқчи бўлдилар. Бу йўл билан совет хукумати маҳаллий аҳолини қўрқитиб умуман бош кўтараолмайдиган қилиб қўймоқчи бўлдилар.\nТарихчи олим Ш. Шомагдиев берган маълумотларга қараганда мухтор ҳукумат ағдарилгач ҳам ваҳшийлик давом этгани яққол кўринадаи. Қўқон ва унинг атрофидаги тинч аҳолини талаш ва ўлдириш ҳолатлари тўхтамади. Фақат Қўқоннинг ўзида уч кун давомида 10 минг киши ўлдирилди.\nҚизил аскарлар ва дашноқлар аҳолини дахшатга солиш, қўрқитиш мақсадида 1918 йилнинг бошларида Фарғона водийсидаги 180 шаҳар ва қасабани ёндириб кулини кўўкка совирдилар. Ана шу даҳшатли қирғин пайтида Марғилон шаҳрида 1000, Андижон шаҳрида 6000, Наманган шаҳрида 2000 Бозорқўрғон ва Қўқонқишлоқ атрофларида 4500 туркистонлик мусулмонлар шоҳид бўлдилар. Бу албатта ўлка халқларининг мустамлакачи совет ҳукуматига нисбатан қаҳр-ғазаби ва нафратининг кучайишига сабаб бўлди.\nОГПУнинг Ўрта Осиёдаги Мухтор вакиллиги ҳузурида ташкил қилинган “учлик”нинг 1930 йил 27 октябрдаги суд йиғилишида Туркистон мухтор хукумати аъзоларидан бўлган Носирхонтўра Саидкамолхонтўраевни 56 ёшида ўтмишида совет ҳокимиятига қарши аксилинқилобий “Қўқон мухтор хукуматида вазир лавозимида ишлаган” 1925 йилдан 1928 йилга қадар совет хукуматига қарши фаолияти учун қамалган. Ҳозирда ҳам совет тузумига қарши ташвиқот олиб бормоқда деб отувга ҳукм этди.\nХудди шу кунги йиғилишда “учлик” Носирхонтўра Саидкамолхонтўраевнинг оила аъзолари ва маслакдошлари устидан ҳам хукм чиқарди. Носирхонтўранинг фарзандларидан Дадахон эшон Носирхоновни отувга, Хасанхон Носирхонтўраевни 6 йилаг қамоқ жазосига хукм этилди.\nНосирхонтўра Саидкамолхонтўраевнинг шогирдларидан Муллафозил Бобомуҳаммедов, Мулланўмон Каримовларни дастлаб отув жазосига хукм этиб, сўнгра ижтимоий келиб чиқишини ҳисобга олиб отув жазоси 10 йиллик концлагерга қамоқ билан алмаштирилди, Юлдашев Муллатожибойни ҳам 10 йилга озодликдан махрум этди. Носирхонтўранинг хотинини акаси Сайдулло Мақсудовни 5 йилга озодликдан махрум этилди.\nМеньшевик-интернационалистлар фракциясининг бошлиғи Х.Л. Вейнштейн Тошкент шаҳар Советининг 1918 йил 23 февралдаги йиғилишижда Республика Ҳарбий Комиссари Е. Перфильевнинг қизил гвардиячи жангчилари билан Қўқонда даҳшатли қирғин қилганини тафтиш этиш керак ва айбдорлар жавобгарликк тортилиши лозим, деб талаб қилди.\nЖумладан у шундай деган эди: «Қизиқ, синфий кураш номи билан арманлар ва форсларнинг ўзаро миллий келишмовчиликлари хақидаги гаплар, мусулмонлардан қандай қилиб ҳимояланишимиз лойиҳаси тўғрисидаги фикрлар қулоққа чалинмоқда. Биз синфий кураш ўрнига миллий кураш олиб боряпмиз, бу аҳволни, шубҳасиз, табиий ҳол деб ҳисобга олмаймиз. Лекин у мантиқан тўла советларнинг Туркистон ўлкасида олиб бораётган сиёсати оқибатидир. Ўлкада мусулмонлар хоҳиш-иродаси билан ҳисоблашмай туриб социализм қуришга интилмоқдамиз.\nЎртоқ Перфильев меҳнаткаш мусулмон оммаси муҳториятини хоҳламади, қўллаб-қувватламади, деб таъкидлаб ўтди. Ўртоқ Перфильевнинг ўз фикрини исботлашга асоси борми? Унинг асоси шундаки, қайсики мусулмонлар тўпдан ўққа тутилгандан кейингина ўзларини бўйсинишга тайёр эканликларини билдирганини назарда тутаётган бўлса керак.\nЕрли халқ Куропаткинга ўзларининг итоатгўйлигини ўшандай усуллардан кейингина билдирмаганмиди? Ўртоқ Перфильев Куропаткин қўллаган усуллар билан ёндошмоқни мулоҳаза қилаяпти. Маърузада биз фақат миллий қирғинларни кўраяпмиз: бундай усулни подшо монархияси қўллаган. қайси социалист буларга ишониши мумкин? Сиз Туркистонни ташлаб чиқиб кетасизми? Агар бу ерли халқнинг хоҳиш-иродаси бўлса-чи?\nКимки бу тўғрида гапирадиган бўлса, сизлар даров унинг овозини ўчирасизлар. Йўқ сизлар социалист эмас, ўша импералист, ўша истилочисизлар. Вейнштейн ўз фикрини давом эттириб…. Интернационалистлар фракцияси номидан зудлик билан рўй берган воқеани тафтиш қилиб, ўрганиб чиқувчи комиссия тузишни, инқилобнинг қизил байроғига кимки доғ туширган бўлса, оддий гвардиячидан тортиб, отряд командиригача ҳамма-ҳаммасини қаътий жавобгарликка тортишни талаб қиламиз.\nБиз учун айрим кишиларнинг шуҳрати эмас, демократиянинг виждони ва тутган йўли аҳамиятлидир. Инқилоб байроғидан доғни ювиб ташлаш керак. Айбдорлар қонун олдида жавоб беришлари лозим».\nБулардан кўриниб турибдики Туркистон мухториятининг тугатилиши жараёнида совет хокимиятининг қатоғон сиёсати нафақат ерли халқ балки бошқа халқларнинг жумладан, ўша тузум учун хизмат қилаётганларнинг ҳам қаҳр ғазабини қўзғатди. Туркистон муҳторияти миллатларнинг ўз тақдирини ўзи белгилаш масаласини демократик йўл билан хал этишга бел боғлаган халқ ва унинг илғор зиёлилари заковати ва иродаси заминида вужудга келган эди.\nТабиийки, зўровонлик, шовинизм билан қуролланган янги мустабид большевиклар режими миллий мустақилликка интилишнинг ҳар қандай кўринишига тиш тирноғи билан қарши чиқди. Синовдан ўтган усул-халқни алдаш, шафқатсиз қириш, талаш, қатоғон қилиш бу галл ҳам ишга солинди ва эзгу ниятлар, катта мақсадлар билан юзага келган миллий демократик хукумат хали тўлиқ шаклланиб улгурмаёқ йўқ қилинди.\nТуркистон Мухторияти хукуматининг ағдарилиши туркистонликларни большевиклар режимига қарши ўз она Ватанларини ҳимоя қилиш учун қўлларига қурол олишга мажбур этди. Бу қуролли ҳаракатнинг моҳияти миллий озодлик анъаналарининг давоми бўлиб, истиқлол учун кураш эди.\nБу билан Туркистонда оммавий антисовет ҳаракати бошланди. Миллий озодлик кураши анъаналарини ўзида намоён этган истиқлолчилик ҳаракатининг хусусияти ўша даврдаги «Туркистоннинг Россиядан озодлиги учун!», «Золимларсиз Туркистон учун!», «Туркистон-туркистонликсиз учун!» каби сиёсий талабларида ёрқин намоён бўлди.


Майк Тайсон — Ёзувчилар уюшмаси аъзоси\nJuma, 31 Oktabr 2014 15:44\t21ASR\tМосквада бокс афсонаси — Майк Тайсоннинг «Аниқ ҳақиқат» номли китоби тақдимоти бўлиб ўтди.\nЭътиборлиси, мазкур тадбирда чарм қўлқоп устасига Россия Ёзувчилар уюшмасининг аъзолик гувоҳномаси топширилди.\nЭбола қурбонлари 5 мингга етди\nJuma, 24 Oktabr 2014 00:04\t21ASR\tЖаҳон соғлиқни сақлаш ташкилоти Эбола вируси натижасида ҳалок бўлганлар сони 4 минг 493 нафарга етгани, яна 9 мингга яқин киши ушбу хавфли вирусни юқтирганини маълум қилди. TwitterНравитсяIT news\nЭнг тўғри йўл\nJuma, 10 Oktabr 2014 23:33\t21ASR\tБугун дунё бозорида ҳамиша мўл-кўл бўлиб келган гуруч ва дон маҳсулотлари тақчиллиги оқибатида истеъмол маҳсулотлари нархи кескин ошаётгани бот-бот таъкидланмоқда. Экспертларнинг фикрига кўра, тезкор чора-тадбирлар кўрилмаса, ризқ-рўз манбаи бўлган буғдойнинг баҳоси 180 фоизга қимматлашиши мумкин. Бу барча мамлакатларни бирдек шубҳа-гумонлар гирдобига ташламоқда.\nҚизғанчиқ гўзал қидирувда\nDushanba, 22 Sentabr 2014 14:59\t21ASR\tМьянма фуқароси, жорий йилнинг 31 майида «Miss Asia Pacific World» танлови ғолиблигини қўлга киритган 18 ёшли Май Мьят Нуо шоу-бизнесдаги фаолиятини «ёмон отлиқ» сифатида тугатишга мажбур бўлди. TwitterНравитсяIT news\nҲаловат ва хавотир ёхуд робот эволюцияси ҳақида айрим мулоҳазалар\nShanba, 13 Sentabr 2014 14:32\t21ASR\tЯқинда Гарвард университети тадқиқотчилари ўзи мустақил тарзда шаклини ўзгартира оладиган робот яратишга муваффақ бўлдилар. Жуда содда кўринишга эга бўлган ушбу «темир дастёр»ни тайёрлаш осон кечмаган, албатта. TwitterНравитсяIT news\nКўкка кўтарилган кўл\nShanba, 13 Sentabr 2014 14:20\t21ASR\tПеру ва Боливия мамлакатлари чегарасида жойлашган Титикака кўли олимлар томонидан сайёрамизнинг ўзига хос хусусиятларга эга бўлган сув ҳавзаларидан бири сифатида тилга олиниши бежиз эмас, албатта. TwitterНравитсяIT news\nТартибли мамлакатнинг шафқатсиз қонунлари\nShanba, 13 Sentabr 2014 14:19\t21ASR\tМаълумотларга кўра, Осиё жануби-шарқидаги шаҳар-давлат — Сингапур қонунларига мувофиқ, ерга тупурган, ахлат ташлаган, жамоат транспортида овқатланган, кўчаларни қоидага зид равишда кесиб ўтган, шаҳарнинг мумкин бўлмаган жойларида сигарета чекиб турган фуқаролар камида 500 маҳаллий доллар миқдорида (тахминан 400 АқШ доллари) жаримага тортиладилар. TwitterНравитсяIT news\nChorshanba, 03 Sentabr 2014 10:50\t21ASR\tЛос-Анжелес шаҳрида қурбақаларни ялаш ман этилган. Гап шундаки, баъзи қурбақаларнинг териси галлюцинацияга сабаб бўладиган модда ишлаб чиқариши туфайли гиёҳвандлар унинг терисини ялашган, полициячилар эса бунга қарши ҳеч қандай чора кўра олмаган. TwitterНравитсяIT news\nСаҳро ўртасидаги кўл\nChorshanba, 20 Avgust 2014 10:16\t21ASR\tБир ой аввал тунислик чўпонлар чўл ўртасида (мамлакат марказидаги Гафса шаҳридан 25 километр узоқликда) ғайритабиий тарзда, яъни қисқа муддатда пайдо бўлган кўлга дуч келдилар. Унинг чуқурлиги ўртача 12-15 метр бўлиб, сув ҳажми тахминан бир миллион куб метрга тенг. TwitterНравитсяIT news\nБир юз ўн беш йил кечиктирилган қулайлик\nChorshanba, 20 Avgust 2014 10:15\t21ASR\tЙигирма уч йил – тарих учун жуда оз муддат. Лекин шу қисқа вақт ичида Ўзбекистонда оламшумул ўзгаришлар юз берди. Ислоҳот ислоҳот учун эмас, ислоҳот инсон учун, унинг манфаатлари учун, деган эзгу даъват ҳаётимизнинг шиорига айланди. TwitterНравитсяIT news\n« Боши Олдинги 1 2 3 4 5 6 7 8 9 10 Кейинги Оҳири » Саҳифа 6 - 17


"Ваҳдат куйи" китоби, Аскар Махкам\nУстози комил Шавкат Раҳмон ибораси билан айтганда, «қаттиқ имон шоири» Асқар Маҳкам адабиётимизга инсон ботинидаги чиркин иллатларни аёвсиз фош қилувчи шоир сифатида кириб келди. Бир шеърида: «Одамзод айбининг маддоҳи, Асқар!» деб ўзини ўзи бежиз калака қилмайди.\nАсқар Маҳкам ўз асарларида Инсонни бор мураккаблиги билан тасвирлайди. Юзаки тавсиф этиш унинг руҳиятига ётдир. Бошқача қилиб айтганда, у «Инсонни нафрат билан севади, инкор билан эътироф этади, оғу билан даволашга, алам билан шодлантиришга интилади». (С.Н. Иброҳим). «Туғёнли тафаккурининг ҳосиласи бўлган, ҳеч қачон ўртамиёна фикрлар, ташбеҳлар ва тасвирлар билан қониқмаган» (А. Зуҳур) унинг шеърияти имону инсоф, донишмандлик ва хокисорлик тимсолига ўхшайди.\nВаҳдат орифларнинг чинакам Ватанидир. Барча мавжудот Оллоҳда акс этгани каби Оллоҳ ҳам барча мавжудотда акс этади. Ягона ҳақиқий Борлиқ - Оллоҳ, қолган нарсалар - Унинг нури, шуъласи. Асқар Маҳкам: «Ҳаққа томон юринглар!.. Ҳаққа боқинг-лар!.. Ҳаққа интилинглар!.. Ҳақни соғининглар!.. Ҳақни топинглар!.. Биз шунда топишамиз!» деганда «икки кўздан таралган бир нурдай» (Ж. Румий) ягона Борлиқдаги бирлик - ваҳдатни назарга тутгани бежиз эмас...\nУмид улким, Асқар Маҳкамнинг ўлмас ижодий мероси жозиб фасоҳати, файзли тароватию бетакрор самимияти билан китобхон қалбини бир умрга забт этгай. Омин!


Гулчеҳра Бердиёрова2021-05-31T19:20:51+05:0031 May, 2021|“Йилнинг энг фаол журналисти – 2021”, Интернет журналистикаси|\n“ОИЛАДА АЁЛ КИШИ ФИДОЙИ БЎЛСА, ЭРКАКНИНГ ОМАДИ КЕЛГАНИ ШУ…”\n“- Ўзим ўқиган институтда ишлаяпман, устозларимдай илм йўлидан кетиб, яхши олим бўлмоқчийдим… Аммо, шахсий ҳаётимдаги муаммоларим боис, орзуларимга эришолмайманми, деб қўрқаман… “\n“- Турмуш қурганимизга 7 йил бўлди. Ўзимиз истаб, танишиб, севишиб, бир – биримизни синаб оила қурганмиз. 2 нафар фарзандимиз бор. Иккимиз ҳам олий маълумотлимиз, ишимиз, уй –жойимиз бор, аммо ҳаловатим, тинчим йўқ. Кейинги пайтда ажрашсамми, деб жуда кўп ўйлаяпман! Фарзандларимни кўзим қиймайди…”\n“- Аслида ажрашишга тузукли баҳона ҳам йўқ! Лекин у мени, мен уни умуман тушунмаймиз. Ўй-ҳаёлларимиз, мақсадларимиз бошқа-бошқа, қизиқишларимиз бир – биримизникидан фарқ қилади. У мени эр сифатида ҳурмат қилмайди, мен эса уни хотин сифатида эъзозламайман. Суҳбатлашганимизда бир –биримизга айтадиган гапларимиз қизиқ эмас! Менимча, бундай муносабатларга чек қўйиш керак. Фақат бир-биримизни қийнаб яшаяпмиз, холос…”\nБу йигит билан бирга ишлаймиз. Ёш, билимдон бола. Кунда бўлмаса ҳам, кунора кўришиб турамиз. Муомалали, келажакда академик бўлишни ният қилган. Бир куни ўзи “ёрилиб”, мендан оилавий маслаҳат сўраб қолди ва юқоридагиларни баён қилди. Мен унга “опаларча” йўл кўрсатдим, албатта, аммо кўнглим тўлмади.\nОхирги гапим – “10 йилгача сабр қилиб яшанг, шунда бир-бирингизни яхши ўрганасиз, кўникасиз, мослашасиз! Кризис даври ўтиб кетади!”\nБу ҳудди руҳшуносларнинг тавсиясига ўхшаб кетади, тўғрими? Аммо наилож! Умуман, оилавий ҳаётда бировга бир йўлни кўрсатиб бўлмайди, ҳар ким ўз йўлини ўзи белгилаши ва ўзи қарор қабул қилиши керак!\nШу кунларда ҳамкасблардан бир хабарни эшитиб қолдим – янги бинода “кафе” очилганмиш. Ширинликлар ва пишириқлар билан савдо қилинаркан. Жуда “олиймақом” бўлмасада, ширинликлари мазали экан.\nЯна бир гап, у ердагиларнинг муомала маданияти жуда “чиройлимиш”. “Мақталган жой”га бир ўтиб келишни ва у ердагилар билан танишишни анча вақтдан бери режалаштириб юргандим.\nНасиб этган куни бордим, кўрдим, гаплашдим! Ва у ерда бўлган гапларни сизга ҳам илинмоқчиман!\nИкки нафар фариштадай “Онахон” хизматда. Талабаларни кўнглини оляпти. Уларнинг бири – бизга яхши таниш бўлган профессорнинг рафиқаси экан. “Сизга нима кам, домланинг топгани етмаяптими? Мазза қилиб, уйда ўтирсангиз бўлмайдими?” деган саволларимга ажойиб, жуда кўпчиликка ўрнак бўладиган жавобларни олдим.\n“- Ота-оналаримизнинг танлови ва розилигида турмуш қурганмиз. 4 нафар фарзандни тарбиялаб вояга етказдик, олий маълумотли, уйли – жойли, касб – қорли қилдик. Бугун “домла” сал йўталса, ҳавотирланаман. Кийими, ош-овқати, ўй – фикрлари учун ўзимни жавобгар сезаман. Ўзим педагогика техникумида ўқигандим, ёшлигимда велоспорт билан шуғулланганман, чемпионлик ҳам насиб қилган. Аммо домлага турмушга чиққач, мақсадларим, қарашларим ўзгариб кетди. Бирин – кетин туғилган фарзандларимга яхши қараш, уларни ўқитиш ва яхши Инсон қилиб тарбиялаш йўлида ўзимни ўзгартирдим, десам хато эмас. “Сиз илм билан жиддий шуғулланинг, рўзғор ва болалар ташвишини менга қўйиб беринг,” деганман хўжайинга. Профессорни яхши биласиз, кўнгилчан, самимий ва ишонувчан одам…”\n“- Рўзғоримизда етишмовчилик бўлмаган, деб ўйлайсизми. Албатта, ҳар бир оилада муаммолар вақти-соати билан бўй кўрсатиб туради. Эркак киши кўчанинг одами, яна уларнинг феъли тор ва сабрсиз бўлишади. Бундай пайтда аёл киши оғирроқ, сабрлироқ бўлиб, вазиятни янада чигаллашишига йўл қўймаслиги керак!”\n“…6 йил маҳалла тизимида ишладим. Мукофотлар, совринлар олган пайтларим бўлган. Нафақага чиқиб зерикдим. Ўзи табиатан бир жойда ҳаракатсиз ўтиришни тасаввур қилолмайман. СамВМИ янги биносида жойлашган шу кичиккина ( 6 ё 7 кв.метр) жойни қаҳвахона сифатида ишлатяпмиз. Ширинликлар, турли пишириқларни арзон, талабаларнинг ҳамёни кўтарадиган нарҳларда сотамиз, улар билан суҳбатлашаман, уларнинг ўй-ташвишлари билан танишаман. Асосан, катта танаффус пайтида бу ер гавжум бўлади, бошқа пайтлар сокин, бир-икки киши кириб туради…”\nГурунглашиб ўтирарканмиз, ёнимизга СамВМИ Ахборот ресурс маркази бошлиғи Барчиной Абдуҳаликова келиб қолди ва опа билан қуюқ саломлашди. У киши ҳам профессорнинг шогирдларидан экан. Ўзининг айтишича, ўқишга киришидан олдин домла унга репетиторлик ҳам қилган экан.\n“- Ишонасизми, 94 йиллардан, деярли 25 йиллардан бери уйимизга талабалар, абитуриентлар, домланинг шогирдлари мунтазам келиб туришади. Домла абитуриентлардан пул олмайдилар. Шанба ва якшанба кунлари айниқса хонадонимиз гавжум бўлиб кетади. Шунга одатланиб қолганмиз.”\nМен эса шу тобда ўйлаб қолдим. Баъзиларимиз, (жумладан ўзим ҳам!) шанба ва якшанба кунлари хонадонимизга меҳмон келадиган бўлса, анча ташвишга тушиб, безовталаниб қоламиз… (Дам олиш кунлари меҳмон кутишни хушламаслик, ёмон одат эканлигини англаб қолдим, муҳими шу! Яна қариндошларимиз айнан дам олиш кунларига турли оилавий маросимлар ва тадбирларни режалаштиришади, бу ҳам аслида бизга, яъни “давлат ишида ишлайдиганлар”га нисбатан ҳурмат ва эҳтиром рамзи экан!)\n“- Фарзандларимиз турли касбларни эгаллади, бири ҳуқуқшунос, бири врач, яна бири тилчи. Яхши жойлардан келинлар олдик. Келинларим мендан ҳам кўпроқ қайнотасига меҳр қўйишган, десам ҳайрон бўлманг! Домла келинларини ҳам ўз қизидай кўради! Энди кенжа ўғлимизга келин ахтаряпмиз…”\nОпахон билан кўп мавзуларда гурунглашдик, ширинлик билан чой ичиб. Суҳбатимиз ҳам жуда ширин бўлди.Бизда бекорга “Эрни эр қиладиган хотин”, дейишмаганига яна бир бор аминман.\n“Домла” кимлигига қизиқаётгандирсиз?\nЎзимизнинг Асадулла Сувонович, илмий ишлар ва инновациялар бўйича СамВМИ проректори, ветеринария фанлари доктори, профессор.\nАслида, домла эмас, у кишининг турмуш ўртоқлари Норбуви опа Қудратова профессор экан! (Ҳазил, албатта!)\nАтай домладан шу ҳақида сўрадим ва у киши бу ҳақиқатлигини айтди! “- Мени профессор қилган, ҳамма ташвишлардан озод қилиб, илм йўлларида изланишимга имкон яратган ва шу даражагача кўтарган киши – Норбуви опангиз бўлади, “ деб тан олдилар.\nМана бу мард эркакнинг гапи бўлди!\nБунга қойил қолмасдан иложингиз борми?\nАслида, оилавий муносабатларда омади келмаётган, келажаги порлоқ – ёш олим, қолаверса, ҳамкасбимга бирор насиҳат қилолмай, тўғри йўлни қўрсатолмай иккиланиб юрган эдим. Турмуш масаласида энг яқинлардан ҳам бирор жўяли маслаҳат чиқиши даргумон, негаки турмуш жуда мураккаб жараён, бегоналарнинг иштирокини хушламайди. “Қарс икки қўлдан” деганларидек, бунда ҳар икки томоннинг интилишлари, ҳаракатлари муҳимроқ.\nАгар аёл киши оилада бироз фидойироқ бўлса, эркак кишининг омади келгани шу! Қолганини аста – секин ўзи қўлга киритаверади!\nАйтмоқчи бўлганим шу эди!\nЯна ширинлик егим келиб қолди!\nДаминовнинг “Кафе”сига кетдим!\nСамВМИ Ахборот хизмати


Фан ойлигининг афзаллиги – Сурхон тонги\nБош саҳифа / Таълим / Фан ойлигининг афзаллиги\nОктябр 27, 2018\tТаълим Изоҳ қолдириш 673 Кўрилди\nИнсон она тилини пухта ўрганмай туриб, бошқа тилларни яхши ўзлаштира олмаслиги тайин. Бугунги кун ўқувчиларида она тили ва адабиёт фанларига қизиқишни ошириш, тилнинг қадр-қимматини тўлиқ англаб етишига кўмаклашиш мақсадида октябрь ойида мактабларда она тили ва адабиёт фан ойликлари ўтказиб келинмоқда.\nЖумладан, бу йил Термиз шаҳридаги 15-умумтаълим мактабида ҳам фан ойлиги чуқурлаштирилган тарзда олиб борилди. Ушбу ойлик давомида дастлаб, ҳар бир синф ўқувчиларидан тестлар олиниб, уларнинг она тили ва адабиёт фанидан олаётган билимлари синовдан ўтказилди. Шундан сўнг, фан ойлиги доирасида ғазалхонлик кечалари, “Кимнинг хати чиройли?” иншолар танлови, “Тил — миллат кўзгуси” тадбирлари ташкил этилди. Унда шоир, ёзувчилар фаолиятига бағишланган давра суҳбатларию баҳру-байтлар, кечалар уюштирилади. Мактабимиз ўқувчиларининг она тилига оид билимларни ўзлаштиришга бўлган қизиқиши юқори. Шу боис, улар ҳар бир тадбирда фаол иштирок этиб, тил ҳақидаги ҳикматли сўзларни айтиб, билимларини намойиш этишди. Уюштирилган бадиий кечаларда ўзлари ёзган шеърлардан намуналар ўқишди. Фан ойлиги якунида ҳам ўқувчилардан тест олинди. Бу эса фан ойлиги давомида ўқувчиларнинг билим даражаси қай даражада ошганлигини аниқлашга ёрдам беради.\nНафақат фан ойлиги доирасида, балки йил давомида ҳам тилни ўрганишга эътиборни кучайтириш мақсадга мувофиқ, назаримда. Чунки, таълим масканларида она тили ва адабиёт фанини чуқур ўрганган ўқувчи-ёшлардан келгусида етук мутахассислар етишиб чиқиши, шубҳасиз.\nТермиз шаҳридаги 15-мактаб ўқитувчиси\nОлдинги Нақшларидан ҳаёт зеб олар\nКейинги Болаларга шодлик улашиб\nФеврал 13, 2018\t7,741\nФеврал 27, 2017\t3,370


«Галатасарой» Шомуродовни сотиб олмоқчи, аммо «Ростов» жуда катта пул талаб қилмоқда\n«Галатасарой» Шомуродовни сотиб олмоқчи, аммо «Ростов»...\n13.08.2019 09:47 0 2490\nТуркиянинг «Галатасарой» клуби Ўзбекистон миллий жамоаси ва Россиянинг «Ростов» клуби ҳужумчиси Элдор Шомуродовни сотиб олмоқчи. Бу ҳақда россиялик журналист Нобел Арустамян хабар бериб ўтди.\nХабарга кўра, «Галатасарой» скаутлари Россия чемпионати доирасида кечган «Ростов» — «Крилья Советов» (1:0) учрашуви вақтида стадионда бўлган ва Элдор Шомуродовнинг ўйинини кузатиб борган. Эслатиб ўтамиз, Шомуродов ушбу учрашувда ягона голни киритиб, жамоасига ғалаба келтирган эди.\nБироқ «Ростов» раҳбарияти ва мураббийлар штаби Элдор Шомуродовни сотмоқчи эмас. Жамоа бош мураббийи Валерий Карпиннинг таъкидлашича, фақат жуда катта маблағ — эллик миллион евро таклиф этилган тақдирда ушбу трансфер ҳақида ўйлаш мумкин.\n«Шомуродовга жиддий клублар қизиқиш билдирмоқда? Биз — клуб президенти ва мураббийлар штаби аллақачон ўз фикримизни билдириб бўлганмиз — «Ростов» ҳеч кимни сотмайди. Аммо эртага 50 миллион (евро) таклиф қилишса, шахсан ўзим қайсидир футболчини қўлидан етаклаб олиб бориб беришим мумкин», — дейди Карпин.\nНобель Арустамяннинг хабар қилишича, айни вақтда Элдор Шомуродовни сотиб олишга «Галатасарой»нинг қурби етмайди. «Ўзбек форвардининг нархи жуда ҳам баланд. Боз устига «Ростов» ҳам уни сотмоқчи эмас», — дея ёзади Арустамян.\nЭслатиб ўтамиз, Элдор Шомуродов жорий мавсум Россия чемпионатида умумий ҳисобда 5 та ўйинда майдонга тушиб, 4 та гол урди ва битта голли узатмани амалга оширди. Бироз вақт муқаддам Шомуродовга Россия чемпионатининг етакчи клубларидан ҳам қизиқиш борлиги айтилган эди.\nСпорт бугун, 10:12\nСпорт бугун, 08:36\nСпорт 17/01, 07:00\nРўзиқул Бердиев ва Вадим Абрамов футболчиларни қўллаб-қувватлаш учун Таиландга боради


21:17 / 02.05.2017 3406 pdf Ўқиш режими + -\n244. (294). Абу Заррдан ривоят қилинади:\n«Ҳар тонгда ҳар бирингиздан ҳар бир бўғим учун садақа лозимдир. Кўринганга салом бериши ҳам садақадир. Йўлда ётган озор етказувчи нарсани олиб ташлаш ҳам садақадир. Амри маъруф, наҳий мункар қилиш ҳам садақадир. Аҳли билан яқинлиги ҳам садақадир», дедилар.\n«Эй Аллоҳнинг Расули, бирортамиз шаҳватни қондирса ҳам ажр оладими?» дейишди.\n«Айтинг-чи, агар уни ундан бошқага қўйса, гуноҳ бўлармиди?» дедилар.\n«Ундай бўлса, ажр олади. Унинг ўрнига зуҳодаги икки ракъат кифоя қилади», дедилар».\nШарҳ: Бу ҳадиси шарифда садақанинг маъноси кенг экани баён қилинмоқда. Агар мўмин-мусулмон инсон ниятни тўғри ва амални шариатга мос қилса, унинг барча амаллари ибодатга айланиб, садақа қилганнинг савобини оладиган бўлиши мумкин. Зотан, Расулуллоҳ соллаллоҳу алайҳи васаллам айтадилар:\nЯъни ҳар бир амал ниятга қараб баҳоланади. Тил билан бажариладиган амалми, бадан билан бажариладиган амалми ёки фарзми, вожибми, суннатми, нафлми – ҳаммасининг тўғри бўлиши ниятга боғлиқдир. Шариат ҳукми бўйича, ният билан қилинмаган амал ибодат ҳисобланмайди.\n«Ҳар тонгда ҳар бирингиздан ҳар бир бўғим учун садақа лозимдир».\nИнсон яхшиликка, динга, шариатга мувофиқ ҳолда уринса, ҳар бир аъзосидан садақа ҳосил бўлади. Инсоннинг бутун аъзойи бадани, ҳар бир бўғими солиҳ ишга уринса, иштирок этса, бу ўша бўғимнинг садақаси бўлар экан.\n«Кўринганга салом бериши ҳам садақадир».\nНабий соллаллоҳу алайҳи васаллам кўринганга салом беришга амр қилганлар. Динимиз таълимоти бўйича, ҳар қандай амални «суннатни бажаряпман» деган ният билан қилган одам садақа қилган бўлади.\n«Йўлда ётган озор етказувчи нарсани олиб ташлаш ҳам садақадир».\nРасулуллоҳ соллаллоҳу алайҳи васаллам йўлда ётган тош ёки ёғоч каби кўпчиликка озор берувчи нарсаларни олиб ташлашга амр қилганлар. Бу ишни Набий алайҳиссаломнинг кўрсатмалари сифатида, савоб умидида бажарган одам ҳам садақа қилган бўлади.\n«Амри маъруф, наҳий мункар қилиш ҳам садақадир».\nАллоҳ таоло ва У Зотнинг Расули бизни амри маъруф ва наҳий мункарга буюрганлар, бу амал фарздир, дея амал қилган одам ҳам садақа қилган бўлади.\nКейин Расулуллоҳ соллаллоҳу алайҳи васаллам билан саҳобалар орасида бўлиб ўтган савол-жавобда бу каби ишларнинг садақа ҳисобланиши ва ажрга сабаб бўлишининг моҳияти баён қилинди. Расулуллоҳ соллаллоҳу алайҳи васаллам:\n«Аҳли билан яқинлиги ҳам садақадир», дедилар.\n«Эй Аллоҳнинг Расули, биримиз шаҳватни қондирса ҳам ажр оладими?» дейишди.\nДемак, ният тўғри ва амал шариатга мос бўлганлиги учун кишининг ўз аёли билан яқинлик қилишида ҳам ажр бўлади.\nБуларнинг ҳаммасини йиғиб келсанг, зуҳо (чошгоҳ) вақтида ўқилган икки ракъат намоз ҳаммасининг ўрнини босади, у ҳам шунча садақа бўлади.\nЧошгоҳ намози – қуёш кўтарилиб, ҳаво исиб қолгандан кейин ўқиладиган нафл намоздир. Бу намознинг савоби ниҳоятда катта бўлгани учун Расулуллоҳ соллаллоҳу алайҳи васаллам у ҳақда ҳам зикр қилиб ўтдилар.\n1. Мўмин банданинг ҳар бир бўғимида садақа борлиги.\n2. Кўринганга салом бериш садақалиги.\n3. Йўлда ётган нарсани олиб ташлаш садақалиги.\n4. Амри маъруф, наҳий мункар қилиш садақалиги.\n5. Ўз жуфти ҳалоли билан яқинлик қилиш ҳам садақалиги.\n6. Бир нарсани тушунтириш учун унинг тескарисини мисол қилиб келтириш яхшилиги.\n7. Ҳаром ҳисобланган жинсий яқинлик қилиш гуноҳлиги.\n8. Икки ракъат зуҳо намозининг фазли улуғлиги.\n245. (296). Каъбдан ривоят қилинади:\n«Одам боласининг ҳар бир бўғими учун ҳар куни садақа лозимдир. Унда Аллоҳнинг бандаларига салом бериш, йўлдан озор берадиган нарсани олиб ташлаш, адашганга йўл кўрсатиш, заифҳолга ёрдам бериш, амри маъруф, наҳий мункар бор. Ҳар бир яхшилик садақадир. Мўминга очиқ юз билан йўлиқиш бўлса ҳам. Наҳорнинг аввалида ёки охирида ўқиладиган икки ракъат намоз буларнинг ҳаммасидан устиндир. Билки, албатта, Зуҳо намози аввобийн намозидир».\nШарҳ: Мўмин-мусулмон киши яхшилик қиламан деса, яхшиликнинг эшиги кўп, уни қилиш жуда осон. Ундан ажр-савоб олиш ниҳоятда осон. Фақат яхши ният билан, шу нарса ҳадисда келган, шариатимизда бор, Қуръонда зикр қилинган, қилса савоб бўлади, деган ният билан қилинса, бас.\nБизда «садақа» деганда жуда тор маъно тушуниладиган бўлиб қолган. Кўпчилик одамлар тиланчиларга бериладиган бир-икки тангани садақа деб билади. Баъзилар дастурхон ёзиб, таом улашишни садақа деб билишади.\nАммо бу ҳадиси шарифдан билиб олмоқдамизки, садақа бизнинг динимизда кенг маънони ифода қилар экан. Ҳар бир яхшиликни садақа десак, адашмаган бўлар эканмиз.\n«Одам боласининг ҳар бир бўғими учун ҳар куни садақа лозимдир».\nБошқа ривоятда: «Одам боласининг уч юз олтмишта бўғими бор. Уларнинг ҳар бири учун ҳар куни садақа бор», дейилган. Яъни шариатда яхши деб аталган ҳар бир амални бажариш ва ёмон деб аталган ҳар бир ишдан четланиш учун қилинган ҳаракатда одам боласининг уч юз олтмишта бўғими қимирлайди ва шунинг учун ҳам савоб олади.\n1. Мўмин банданинг ҳар бир бўғимига ҳар куни савоб борлиги.\n2. Аллоҳнинг бандаларига салом бериш савоблиги.\n3. Йўлдан озор берадиган нарсани олиб ташлаш савоблиги.\n4. Адашганга йўл кўрсатиш савоблиги.\n5. Заифҳолга ёрдам бериш савоблиги.\n6. Амри маъруф, наҳий мункар савоблиги.\n7. Ҳар бир яхшилик садақалиги.\n8. Мўминга очиқ юз билан йўлиқиш садақалиги.\n9. Наҳорнинг аввалида ёки охирида ўқиладиган икки ракъат намоз буларнинг ҳаммасидан устинлиги.\n10. Зуҳо намози аввобийн намози эканлиги.\n246. (304). Товусдан ривоят қилинади:\n«Инсонда уч юз олтмишта бўғим бор. Ҳар бир бўғим учун ҳар куни садақа лозимдир. Амри маъруф қилишинг ҳам садақадир, наҳий мункар қилишинг ҳам садақадир, саломга алик олишинг ҳам садақадир, йўлда ётган озор берувчи нарсани олиб қўйишинг ҳам садақадир, уловга миндириб юбориш ҳам садақадир».\n«Ибн Товус «бир оғиз ширин сўз ҳам садақадир»ни зиёда қилди».\nШарҳ: Демак, мўмин-мусулмонлар катта демай, кичик демай, қўли биланми, тили биланми, моли биланми, ҳатто табассуми, очиқ чеҳраси, бир оғиз ширин сўзи билан бўлса ҳам, яхшилик қилавериши керак. Ниятга қараб ҳар бир яхшилик, катта бўлсин, кичик бўлсин, садақа бўлиб ёзилаверади. Хуллас, шариатда савоб бўлади, дейилган амалларнинг катта-кичигига қарамай, уларни адо этавериш уч юз олтмишта бўғимнинг ҳар бири учун садақа бўлади.\n247. (305). Ҳузайфадан ривоят қилинади:\n«Ҳар бир маъруф садақадир», дедилар».\nШарҳ: Каттами, кичикми, қандай бўлишидан қатъи назар, ҳар бир яхшилик садақа бўлади. Шариатда яхши деб аталган иш борки, уларнинг ҳар бирини қилган одамга садақа қилганнинг савоби ёзилаверади.\n248. (306). Ҳузайфадан ривоят қилинади:\n«Ҳар бир маъруф садақадир. Сизлар биладиган охирги нубувватнинг дастлабки сўзларидан бири «Ҳаё қилмасанг, хоҳлаганингни қилавер» (деган гапдир), дедилар».\nШарҳ: Ҳар бир яхшилик садақа ҳисобланади. Ҳар бир яхши амалга садақага бериладиган савоб берилади.\nҲаё ҳам улуғ бир неъмат, бандани ёмонликдан қайтариб турадиган муҳим омил экан. Ҳаёси йўқ инсондан ҳар қандай ёмонликни кутиш мумкин экан.\nШунинг учун Расулуллоҳ соллаллоҳу алайҳи васаллам: «Уялмасанг, истаганингни қилавер», деган эканлар.\nҲаё – айбдан ва ёмонланишдан қўрқиб, ўзини паст олиш ва ўзгаришдир. Шаръий истилоҳда ҳаё ёмонликни тарк қилишга ва яхшиликни адо этишга боис бўлувчи хулқдир.\nҲа, ҳаёсиз киши барча ёмонликларни тап тортмай қилаверади. Одам боласини ёмонликдан қутқарадиган нарса унинг ҳаёсидир.\n249. (307). Абдуллоҳ ибн Язиддан ривоят қилинади:\nШарҳ: Бу ҳадиси шариф ҳам аввалгиларини таъкидлаб келмоқда.\n250. (308). Ибн Аббосдан ривоят қилинади:\n«Бойгами, камбағалгами, кимга яхшилик қилсанг ҳам, садақадир».\nШарҳ: Демак, яхшиликни фақат камбағалга қилиш шарт эмас экан, яхшиликни ҳар кимга қилиш лозим бўлиб, бу ҳам садақа ҳисобланаверар экан.\n251. (311). Ибн Умардан ривоят қилинади:\nУ: «Одамлар ўрганиб қолган нарсаларнинг энг афзали торқдир», деди.\n«Торқ нима?» дейишди.\n«Бир одам туяси ёки айғирини насл қолдириш учун бериб туради. Шу билан замон яхшилиги давом этади», деди.\n«Замон яхшилиги нима?» деди.\nШунда Ҳассон ибн Вобиса унга:\n«Аллоҳнинг йўлида бўлмаса ҳамми?» деди.\n«Бу Аллоҳнинг йўлида эмасми?» деди».\nШарҳ: Одамлар урғочи ҳайвонларни қочириш учун эркак ҳайвонни бериб туришга одатланиб қолишган. Бу ишни уят, айтишга арзимайдиган иш деб юришади. Бироқ бу билан кимнингдир ҳожати раво бўляпти, бойлиги ортяпти, мол-ҳоли кўпайяпти, демак, бу ҳам яхши амал. Бу иш ҳам Аллоҳ таолонинг йўлида қилинадиган савобли ишлардан.\nХуллас, юқорида айтганимиздек, қандай қилиб бўлса ҳам, ўзига, оиласига, ҳатто ҳайвонларига ҳам яхшилик қилиш афзал.\n1. Одамлар бир-бирларига бериб туришга одатланиб қолган нарсалар ичида энг афзали эркак ҳайвонни урчитиш учун бериб туришдир.\n2. Ҳайвоннинг наслини давом эттиришга ёрдам бериш замон яхшилиги учун ёрдам бериш экани.\n3. Ушбу амалга ўхшаш ишлар Аллоҳ таолонинг йўлида бўлиши.\n252. (319). Ибн Аббосдан ривоят қилинади:\n«Ким биродарининг олдига зиммасидаги ҳақни адо этиш учун юриб борса, ҳар бир қадамига садақа ёзилади. Ким йўл кўрсатиб қўйса, садақадир. Ким уловга миндирса, садақадир. Ким озор берадиган нарсани йўлдан олиб ташласа, садақадир».\nШарҳ: Бугунги куннинг одамлари мазкур ишларнинг садақа эканлигини эшитиб, ҳайрон бўлишади. Бунга ўзимиз ҳам ўрганиб қолганмиз. Бироқ аслида бу ишларни динимнинг таълимоти, ҳадисда келган, шунинг учун қиламан, деган ниятда қилинса, ҳаммаси савоб, ажр, садақа, яхшилик ҳисобланади. Бу одам икки дунёнинг бахт-саодатига сабаб бўладиган амал қилган бўлади.\nДарҳақиқат, арзимас ишдек кўринадиган бу амаллар аслида ниятга қараб улуғ хайр-баракотларга, ажр-савобларга сабаб бўладиган ишлардир.\n1. Биродарининг олдига зиммасидаги ҳақни адо этиш учун юриб борса, ҳар бир қадамига садақа ёзилиши.\n2. Йўл кўрсатиб қўйиш садақалиги.\n3. Уловига миндириш садақалиги.\n4. Озор берадиган нарсани йўлдан олиб қўйиш садақалиги.\n253. (320). Ҳабиб ибн Абу Амрадан ривоят қилинади:\n«Саъид ибн Жубайрнинг калтакесакни кўриб: «Ким мана буни ўлдирса, унинг учун садақа бўлади», деганини эшитдим».\nШарҳ: Чунки Саъд розияллоҳу анҳудан ривоят қилинган ҳадисда: «Набий соллаллоҳу алайҳи васаллам калтакесакни ўлдиришга амр қилдилар ва уни «фосиқча» деб атадилар», дейилган.\nИмом Бухорий ривоят қилган бошқа бир ҳадисда:\n«Калтакесакни ўлдиринглар! Чунки у Иброҳимга (ўт) пуфлаган эди», дейилган.\n«Ким калтакесакни бир уришда ўлдирса, унга бунча савоб. Ким уни икки уришда ўлдирса, унга бунча савоб, биринчидан озроқ. Ким уни уч уришда ўлдирса, унга бунча савоб, иккинчидан озроқ», дедилар».\n254. (321). Абул Олиядан ривоят қилинади:\n«Ҳар бир бўғими учун ҳар куни садақа лозимдир. Амри маъруф қилишинг садақадир. Наҳий мункар қилишинг садақадир. Адашганга йўл кўрсатишинг, йўлдан озор берувчи нарсани олиб ташлашинг ҳам садақадир. Аллоҳ азза ва жаллани зикр қилишинг ҳам садақадир».\nШарҳ: Биз ўрганаётган ҳадиси шариф ва ривоятларда зикр қилинган амаллар қандайдир бир тайёргарликни талаб қиладиган, вақт ёки куч, мол-мулк сарфлайдиган катта ишлар эмас, балки одатдаги нарсалар. Уларни ниятсиз, беихтиёр, кўникиб қолганликдан қилинса, оддий бир амал, одат бўлиб қолади. Аммо, бу амал ҳадисда келган, диннинг буйруғи, савоб бўлади, охиратда мартабам улуғ бўлади, деган ният билан қилинса, бу одат ибодатга айланади.\nИсломнинг инсониятга етказган сон-саноқсиз яхшиликлари, фазлу карамларидан бири ҳам шудир. Мўмин-мусулмонларнинг иймони, солиҳ нияти борлиги сабабли, бошқаларга одат ҳисобланган нарсалар улар учун ибодат ўрнига ўтади.\nБу солиҳ амалларни бошқа диёрларда «маданият» дейишади. Бироқ бу нарса Исломда садақа ва ибодат ҳисобланади. Бу жуда катта фазлдир, улуғ бахтдир. Аллоҳ таолонинг мусулмонларга берган ҳадяси, осон йўл билан кўп савоб ишлаш учун очиб қўйган эшигидир. Фақат буни тушуниб, унга амал қилиш керак, холос. Ана шунда ваъда қилинган мақомга эришилади.\nЭнг осон амал – зикр ҳам садақадир. Банда қай бир калимани айтиб зикр қилмасин, садақанинг ўрнига ўтар экан, савоб бўлар экан, дунё ва охиратнинг яхшиликларига сабаб бўлар экан.\n1. Ҳар куни ҳар бир бўғимга садақа борлиги.\n2. Амри маъруф қилиш садақалиги.\n3. Наҳий мункар қилиш садақалиги.\n4. Адашганга йўл кўрсатиш садақалиги.\n5. Йўлдан озор берувчи нарсани олиб қўйиш садақалиги.\n6. Аллоҳни зикр қилиш ҳам садақалиги.\n21:13 / 02.05.2017 4291\n15:13 / 03.05.2017 4400\n2966 18:34 / 08.04.2018\n2907 20:29 / 09.05.2018\n4033 20:28 / 03.07.2017\n3135 23:17 / 24.04.2017


Боланинг буржига қараб иқтидорини аниқлаймиз! » Ўзбекистон янгиликлари – Zamin.uz\nБоланинг буржига қараб иқтидорини аниқлаймиз!\nБуржлар нафақат феъл-атвор, келажакдаги тақдиримизни ўрганишда, балки иқтидоримизни аниқлашда ҳам муҳимдир. Масалан, болаларни олайлик. Айни дам болангизни бирор касб-ҳунарга йўналтиришни режалаштираётган бўлсангиз, бу танлов унинг иқтидорига қанчалик мос келиши ва келажакда қандай фойда беришини бир текшириб кўринг. Мазкур вазифани уддалашда психология фанлари номзоди, доцент – Феруза Акрамова кўмаклашади.\nУшбу буржда туғилган болалар жуда фаол бўлишади. Тезлик ва ҳаракатчанлик – уларга хос. Бу болалардаги етакчилик хусусиятини тўғри йўналтира билиш керак. Мазкур бурждаги болалар бир хиллик, сокинлик ва танқидни ёқтиришмайди. Улар мусиқа, илм, кашфиётчилик ва ижодий изланиш талаб этувчи соҳаларда юқори чўққиларга эришишлари мумкин. Чунки ажойиб лидер ва нотиқ бўлишади. Қолаверса, Ҳамаллар янгилик яратишга мойил ҳамдирлар. Қайсарликлари, ўзлариникини маъқул билишлари ва ёқтирмаган машғулотларидан тез зерикишлари-да бор гап.\nАгар фарзандингиз мазкур бурж вакили бўлса, унинг иқтидорини юзага чиқаришда кўпроқ фаолликни талаб этувчи соҳаларни танланг. Катта-кичик ютуқларини ҳам рағбатлантиринг.\nФеъл-атворига кўра, ташқи босимни ёқтирмайди. Шу боис қай бир соҳани танлаш кераклигини боланинг ўзи ҳал қилиши керак. Унинг қизиқишларини қанчалик рағбатлантириб, хайрихоҳлик қилсангиз, иқтидори шунчалик сайқал топиб боради. Муҳими, болангизни шошилтирманг. Иқтидори аста-секин намоён бўлишига шароит яратинг. Савр буржидаги болакай қўл меҳнати билан бажариладиган ҳунарлар, пианинода мусиқа чалиш, куйлаш, рассомлик, дизайн йўналиши бўйича истеъдодли бўлади. Ушбу бурждаги болалардан гўзаллик салони бошқарувчиси, ресторан ва бошқа кўнгилочар масканлар ташкилотчиси, ишбилармон, косметик воситалари ишлаб чиқарувчи компаниялар асосчилари етишиб чиқиши мумкин.\nУшбу буржда туғилган болаларнинг ақлий фаолиятини гўдаклигиданоқ шакллантириш даркор. Жавзо болакайлар ҳар қандай маълумотни тез илғаб оладиган, атрофидаги ҳодисаларни тезроқ билишни истайдиган бўлишади. Бундай болаларнинг саволини жавобсиз қолдириб бўлмайди. Агар унинг иқтидорини ривожлантиришни истасангиз, кўпроқ суҳбатлашишингиз, янги маълумотлар билан таништириб боришингиз ва иштиёқини рағбатлантириб туришингиз лозим. Жавзолар бошлаган ишларини охирига етказмай, ярим йўлда ташлаб кетишлари ҳам мумкин. Шу боис бундай боланинг қизиқишини қўллаб-қувватлаш керак. Жавзо болакайлар кичиклигидан тўғри йўналтирилса, улардан иқтидорли журналист, мухбир, сиёсатчи, шарҳловчи, савдо соҳаси мутахассиси етишиб чиқади.\nСаратон буржида туғилган болакайнинг феъл-атворига диққат қилсангиз, у ўз атрофида “кичик уйча” қуриб, ундан чиқмасликни ёқтиради. Яъни ўз билганини маъқуллаб, бошқаларга қулоқ солиши қийин. Бундай болакайга кичиклигидан ота-онасининг меҳри, эътибори ва ғамхўрлиги керак. Шундай бўлса-да, боланинг мустақил фикрлашига тўсқинлик қилмаслик зарурлигини ҳам ёдда тутинг. Имкон қадар қатъияти шаклланишига ёрдам берувчи спорт турлари, муомалага киришимлиликни ўрганишда нотиқлик, санъат, техника тўгаракларига жалб қилиш лозим.\nСаратон буржидаги болакай билан шуғулланилмаса, кейинчалик ўз қобиғида ўралиб қолиб, бирор ишни мустақил бошлаб олиши қийин бўлади. Бу бурждаги бола иқтидорини тарих, археология, рассомлик, архитектура йўналишларига йўналтирсангиз, келажакда айни соҳаларда етакчи мутахассис бўлиши мумкин.\nБу болалар ҳақида гапирганда улар ҳамиша биринчи бўлишни ёқтиришларини айтиш лозим. Асад буржи вакиллари доимо диққат эътиборда бўлишни ҳам хуш кўришади. Улар катта саҳналарда актёрлик маҳоратини намоён этишга, мусиқа, рассомлик, архитектура йўналишларида изланишга мойил бўлишади. Ушбу буржда туғилган болада қатъият ва мажбурият ҳисси юқори. Шу боис ҳар қандай вазифани ҳам аъло даражада бажаришга уринади.\nАсад буржида туғилган боланинг истеъдодини ижод, ҳуқуқ ва спортга йўналтирсангиз, келажакда ундан етук ҳуқуқшунос, кинотанқидчи, раҳбар, ташкилотчи, сиёсатчи ҳамда дипломат етишиб чиқади.\nТабиатан ўткир зеҳн соҳиби бўлган сунбула буржидаги болалар хотира мустаҳкамлиги билан ҳам ажралиб турадилар. Улар ҳар қандай маълумотни охиригача ўрганиб, моҳиятини тушунишни исташади. Бундай болалар билан шунчаки суҳбатлашмай имкон қадар фойдали маълумотлар, зарур маслаҳатлар ҳақида сўзлашиш лозим. Сунбула буржида туғилган болалар математика, физика, кимё, тиббиёт, психология, фармацевтика ҳамда тарих фанларини мукаммал ўрганишга йўнатирилса, келажакда илмий даражага эришган мутахассислар етишиб чиқиши мумкин. Ушбу буржда туғилган болалар ақлий салоҳият жиҳатидан чет тилларини яхши ўзлаштиришади.\nАгар фарзандингиз сунбула буржида туғилган бўлса, унинг қизиқишини ҳурмат қилиб, кўпроқ ўз устида ишлаши ва билимини мустаҳкамлашига кўмаклашинг.\nФарзандингиз мезон буржида туғилган бўлса, ҳойнаҳой, унинг ижодий қизиқишларини пайқаган бўлсангиз керак. Бундай болаларда бармоқ ҳаракатлари, мусиқий оҳангларини фарқлаш ва ёдда сақлаш қобилияти шаклланган бўлади. Буржга хос ўзгарувчанликка кўра, уларнинг қизиқишлари ҳам ўзгариб туриши мумкин. Бундай пайтларда ота-оналар болага босим ўтказмай, бошқа қизиқишларини ҳам синаб кўришга ижозат беришлари ва сўнгги танловни унинг ўзига қўйиб беришлари лозим. Боладаги муомала санъати унинг келажакда дипломатик соҳада фаолият юритиши мумкинлигини англатади.\nМазкур буржда кўплаб машҳур рассом, ёзувчи ва санъат усталари ҳамда давлат арбоблари таваллуд топган. Агар фарзандингиз истеъдодини қайси соҳага йўналтиришни билмаётган бўлсангиз, нотиқлик, санъат тарихи ёки адабиётга қизиқишлари ҳақида ўйлаб кўринг.\nБу буржда туғилган болалар кичикликдан синчков ва бошлаган ишларини охирига етказмай қўймайдиган бўлишади. Агар ақраб буржида туғилган фарзандингиз “Нега шундай?”, “Кейин нима бўлади?”, деган саволларни канда қилмаса, уни писанд қилмаслик нотўғридир. Чунки болангиз ўзига керакли маълумотни олмагунча тинчимайди. Ундаги бу хусусият тадқиқот ишлари, илмий изланишлар талаб қилувчи соҳага бўлган қизиқишини билдириши мумкин. Техника, конструкторлик, ҳуқуқ каби соҳаларда иқтидорини сезсангиз, шу йўналишларга эътибор қаратинг. Истеъдодини кашф эта олсангиз, улғайгач, юридик соҳа, тиббиёт, кимё, фалсафа, авиация ва техника йўналиши бўйича мутахассисга айланиши мумкин.\nҚавс буржидаги болаларга эркинлик жуда муҳим. Агар унинг фикрини маъқулламай, писанд қилмасангиз ёки унга босим ўтказиб ўзингизникини уқтиришга уринсангиз, ҳеч қандай натижага эришолмайсиз. Бундай болаларни нималарнидир кашф қилиш, саргузаштлар қизиқтиради. Ҳамиша қандайдир фикрлар, ўйлар билан банд бўлиб, янгилик сари интилади. Шу билан бирга бу бурждаги болаларда чет тиллари, география, жаҳон адабиёти фанларига қизиқиш юқори. Агар Қавс буржида туғилган фарзандингизни чет тилларига йўналтирсангиз, ундан моҳир таржимон чиқиши мумкин.\nТабитан ўта жиддий, катталардай фикрлайдиган, тартибли ва масъулиятли болалар ушбу бурж вакиллари саналади. Бундай болалар ота-оналарининг рағбати ва эътиборини ҳис этишса, янада ғайрат билан изланишади.\nУшбу буржда таваллуд топган болаларда ташкилотчилик хислати анчайин юқори. Боланинг қизиқишидан келиб чиқиб, уни архитектура, машинасозлик, конструкторлик ҳамда нотиқлик санъати йўналишларига жалб қилишингиз мумкин. Жадий буржидаги болаларнинг истеъдодлари келажакда раҳбарлик лавозимларига мос салоҳиятни намоён этади. Шунга кўра, болангизга аниқ фанлар, чет тиллари ҳамда фалсафа фанларидан сабоқ берсангиз, фойдадан холи бўлмайди.\nФарзандингиз кичиклигидан мустақил бўлишга, ўз фикри, дунёқараши мавжудлигини исботлашга уринадими? Ташвишланманг, бу Далв буржидаги болаларга хос феъл-атвор. Бундай болалар янгиликларни, ғаройиботларни ёқтиришади. Имкони бўлса, ушбу буржда дунёга келган фарзандингизга компьютер олиб беринг. Экстримал спорт турларига қизиқиш билдирса, бунга тўсқинлик қилманг. Далв буржидагилар бир қолипга тушиб қолишни ёқтиришмайди. Сизга маъқул келган бирор қизиқишни болангиз бажаришни истамаса, мажбурлаб овора бўлманг. Шахс сифатида тан олиниш, мустақиллик, мажбурият талаб қилмайдиган соҳаларда ишлаш истаги уларнинг феъл-атворига хос. Фарзандингизни бирор ҳунарга йўналтиришни истасангиз, шу омилларни ҳисобга олинг.\nБу бурждаги болаларнинг тасаввури ниҳоятда бой бўлиб, улар ҳайратланиш, хаёлий ўйлардан завқланиш хусусиятлари билан ажралиб турадилар. Бундай болалар ижодий иқтидор талаб этадиган ҳар қандай соҳада илдам одимлашади. Ранг-тасвирни фарқлаш, мусиқа оҳангига мос тебраниш, куй маромини тушуниш ҳут буржида туғилган болаларнинг иқтидоридан даракдир. Агар ушбу буржда туғилган фарзандингизнинг истеъдоди юзага чиқишини истасангиз, уни санъат, актёрлик, нотиқлик каби ижодий соҳаларга йўналтиринг.\nТеглар: йўналишларга тўсқинлик бирга қулоқ таништириб фойдадан\nБолаларни чет тилларига ўргатишни қачон бошлаш керак?\n03:42 / 04-06-2017\n10:23 / 02-04-2017\nБоладаги истеъдодни қандай пайқаш ва ривожлантириш мумкин?\n01:02 / 21-03-2017\nЎқишни истамайдиган болалар билан қандай йўл тутиш лозим?\n07:49 / 03-02-2017\n13:50 / 29-10-2016


Французлар 402 от кучига эга купени намойиш этди » Скачать музыку бесплатно новинки музыки 2016-2017\nФранцузлар 402 от кучига эга купени намойиш этди\nКомментариев: 0 Просмотров: 266 Дата: 27-02-2016, 14:00 DS совринли маркаси E-Tense номли янги концептуал купе ҳақида маълум қилди. 402 от кучига эга электромобилнинг “юз очди” (премьера) маросими Женевадаги Халқаро автосалонда келаси ҳафта ўтказилади. DS E-Tense ташқи қиёфаси Divine DS нишона нусхасининг услубида яратилган. Машина ерга ёпишган, радиатор панжараси кенг, бамперлари баҳайбат, адаптив диод чироқли фараларга эга, 20 дюймли ғилдирак дисклари енгил қотишмадан ясалган. Купе ўлчами 4,12 х 2,08 х 1,29 метр, вазни 1800 кг. Карбонпластикали монококдан ясалган. DS E-Tense электромотори 402 от кучига эга, айлантириш моменти 516 Н∙мга тенг. Литий-ионли аккумулятор тўла зарядланса 360 км йўл босади. 4,5 сонияда 100 км/соат тезликка етишади. Энг юқори тезлиги эса 250 км/соатдир. DS маркаси вакилларининг расмий ахборотига кўра, нишона нусха (концепт) салонини жиҳозлаш ва синаб кўришга 800 соатдан ортиқ вақт кетди. Машина рули лолага ўхшайди, олд панелга пўлат қопланган, 10 дюйм экранли ва 9 карнайли мультимедиа тизими бор. DS компанияси E-Tenseни серияли ишлаб чиқариш эҳтимолига тўхталмади. Электрли спорткар концептлигича қолиши мумкин. - деб хабар бермоқда Carzone.uz нашри.


Фото: Миллатлараро муносабатлар ва хорижий мамлакатлар билан дўстлик алоқалари қўмитаси\nАлишер Навоий, Заҳириддин Муҳаммад Бобур ҳамда Абдураҳмон Жомий ижоди ва фаолиятига бағишланган ушбу анжуманда юртимизда ўзбек ва тожик тилларида ижод қилаётган таниқли ёзувчилар, шоирлар, шунингдек, навоийшунос олимлар, олий ўқув юртлари талабалари, турли миллий маданий марказлар фаоллари қатнашди.\nБугунги кунда Ўзбекистонда ўзбеклар билан умумий этник илдизга эга 1,5 миллиондан ортиқ тожик яшайди. 247 та мактабда тожик тилида таълим берилади. Бу икки халқнинг тарихи чамбарчас боғлиқ, маданияти, турмуш тарзи, урф-одат ва анъаналари яқин эканидан далолат беради.\nОлимжон ДАВЛАТОВ, филология фанлари бўйича фалсафа доктори:\n— Жаҳон адабиёти тарихига назар соладиган бўлсак, зуллисонайнлик, яъни икки тилда ижод қилиш анъанасини кўрамиз. Айнан шу анъана ўзбек ва тожик адабиётида шаклланганлиги диққатга сазовор. Ўзбек шоирлари тожик тилида, тожик шоирлари ўзбек тилида баб-баравар ижод қилишган ва кўплари икки адабиётда ҳам мумтозлик мақомига эришган. Масалан, Мавлоно Лутфий, Саккокий, Навоий, Бобурдан бошлаб то Фитратгача мана шундай анъанани кўришимиз мумкин. Деярли ҳар бир асарда икки қардош адабиётнинг таъсирини кузатамиз. Бугунги кунда ҳам жуда кўп ўзбек ҳикоя ва романларида тожик мақоллари, тожик байтлари бор. Ўз навбатида, тожик адабиётида ҳам ўзбек мақол ва ўхшатмалари учрайди. Айтиш жоизки, бу икки тилда сўзлашадиган бир халқдир. Бу нодир ҳодисани биз асрашимиз керак ва янада ривожлантиришимиз зарур. Бугунги кунда тожик адабиётини қайси хориж тилларида кўп таржима қилинган деган саволга, албатта, ўзбек тилига деб айтамиз ва аксинча, ўзбек шоирлари асарларининг энг кўп таржималари тожик тилидаги намуналардир. Абдулла Қодирий, Абдулла Қаҳҳор, Абдулла Орипов, Эркин Воҳидов, Сирожиддин Саййид ва бошқа ўзбек ёзувчи ҳамда шоирларининг асарлари тожик тилларида чоп этилган ва севиб ўқилади.\n“Дўстликнинг олтин силсиласи” анжумани ҳам икки дўст халқнинг ҳамжиҳатлиги ифодасига айланди.\nАфтондил ЭРКИНОВ, филология фанлари доктори:\n— Азалдан ўзбек ва тожик халқлари бир ҳудудда яшаб, бир маданият, бир анъана асосида ўзларининг тарихларини бошларидан кечиришган ва натижада бу халқлар маданиятининг муштараклиги кўп маданий меросларнинг биргаликда яратилишига имкон туғдирган. Бунинг ёрқин мисоли сифатида Абдураҳмон Жомий ва Алишер Навоий фаолияти, дўстлиги, ижодий жиҳатдан бир бирига яқинлигини келтиришимиз мумкин. Бу ҳамкорлик Ўрта асрлардан бугунги кунгача давом этиб келади. Бугунги адабий кечада шунга ўхшаш жуда кўп фикр-мулоҳазалар янгради.\nШарофат ЭРМАТОВА, Республика тожик миллий маданий маркази раиси:\n— Бугун биз катта байрамнинг иштирокчиларимиз. Тожик ва ўзбек халқлари ҳақида гап кетганда, қадимдан бир дарёдан сув ичганмиз, бир қўшнимиз ўзбек бўлса, бири тожик бўлиб, қиз бериб, қиз олганмиз, деймиз. Бу тарихимизу қадриятларимиз чамбарчасилигидан. Ана шу дўстлик анъаналаримиз ҳозирги кунда янги суръатда ривожланаётганидан беҳад бахтиёрмиз. Ўйлаймизки, ёшларимиз — Жомий, Навоий, Бобур авлодлари мана шу дўстликка муносиб ҳисса қўшадилар.\nТадбирда Алишер Навоий номидаги ўзбек тили ва адабиёти университети талабалари Жомий, Навоий, Бобур ғазалларидан ёд ўқишди. Ҳофизларнинг куй ва қўшиқлар кечага янада кўтаринкилик бахш этди.\nМазкур рукндаги бошқа мақолалар: « Мусиқани юракдан чиқарган ўзбекистонлик иқтидор эгаси халқаро танлов ғолиби бўлди\tУлуғвор ниятлар, эзгу орзулар ифодаси »


Америкаликлар Ўзбекистонда яна бир Кола ишлаб чиқарилишини йўлга қўйишди - RC Cola - 04.08.2017, Sputnik Ўзбекистон\nЖорий йил 3 август куни Ўзбекистонда RC Cola ичимлигини ишлаб чиқариш йўлга қўйилди. Ичимлик "Family Group" корхонаси томонидан ишлаб чиқарилади 04.08.2017, Sputnik Ўзбекистон\n18:03 04.08.2017 (янгиланди: 20:30 04.08.2017)\n© Подробно.узАмериканцы запустили в Узбекистане производство еще одной Колы – RC Cola\nТОШКЕНТ, 4 август — Sputnik. Жорий йил 3 август куни Ўзбекистонда RC Cola ичимлигини ишлаб чиқариш йўлга қўйилди, деб хабар қилди Подробно.уз.\nRC Cola ичимлиги Royal Crown Cola номи билан ҳам дунёга машҳурдир.\nУшбу газланган ичимлик 1905 йилда америкалик фармацевти Клауд Хет-чер атомонидан иҳтиро қилинган.\nБугунги кунда Royal Crown Cola International томонидан ишлаб чиқариладиган RC Cola ичимлиги дунёнинг 55 та мамлакатида истеъмол қилинади. Компания таркибида 100 дан ортиқ завод фаолият кўрсатади.\nЎзбекистонда RC Cola ичимлиги "Family Group" МЧЖ ҚҚ томонидан ишлаб чиқарилади. Бунинг учун завод энг замонавий ва халқаро стандартларга жавоб берадиган жиҳозлар билан таъминланган.\nИчимлик ҳом ашёси тўғридан-тўғри АҚШнинг Жоржия штатидан олиб келинади ва сифати қаттиқ назорат қилинади.\n"Family Group" корхонаси заводида 200 та янги иш ўринлар очилди.


15 Октябрь 16:50\nNUR-SULTAN. Kazinform - Қозоғистон нохомашё товарлар экспортини 29 миллиард долларга оширади. Бу объектлар қурилиши Қозоғистон Миллий иқтисодиёт вазирлиги томонидан ишлаб чиқилган «Қозоғистонликларнинг фаровонлигини оширишга қаратилган барқарор иқтисодий ўсиш» миллий лойиҳаси доирасида таъминланмоқда, деб хабар беради Kazinform мухбири.\nҚозоғистон мураккаб ўғитлар ишлаб чиқарадиган дунёдаги биринчи давлатга айланади Қозоғистон қишлоқ хўжалиги маҳсулотлари қайси давлатларга экспорт қилинади Қозоғистон иқтисодиётига қайси давлатлар энг кўп сармоя киритади\nҚозоғистон Республикаси Миллий иқтисодиёт вазирлигининг маълумотларига кўра, «Нохомашё экспортини рағбатлантириш» лойиҳасининг вазифаси 2025 йилгача нохомашё экспорт ҳажмини 41 миллиард AҚШ долларига етказишдир. Шу мақсадда янги экспортчиларни жалб қилиш ва мавжуд экспортчиларнинг малакасини оширишга қаратилган экспортни тезлаштириш дастурини ишлаб чиқишда давом этилади. 1000 та фаол экспортчига ташқи бозорга чиқиш таъминланади. Шунингдек, электрон тижорат платформаларида (Alibaba, Amazon, ОZON) 350 га яқин экспортчини ишга тушириш режалаштирилган. Давлат стандартларининг халқаро талабларга мувофиқлигини таъминлаш учун синов лабораторияси ускуналарининг 30 фоизи (250 дан ортиқ) модернизация қилинади.\nЭкспортчиларни ташқи бозорга олиб чиқиш учун экспортдан олдинги ва экспортни молиялаштириш; суғурта, айланма маблағларни тўлдириш учун молиялаштириш; экспортчиларга товон тўлаш (расталар ва савдо майдончаларини ижарага олиш, хорижий сертификатлаш, аккредитация, текшириш, чет елда товарларни реклама қилиш, хорижий кўргазмалар, форумлар, ярмаркалар, танловларда иштирок этиш); экспортчиларнинг транспорт харажатларини қоплаш назарда тутилган.\n«Натижада, нохомашё товарлар экспорти 14 миллиарддан 29 миллиард AҚШ долларига ошади. Хизматлар экспортининг ўсиши 2,4 баробар (5 миллиарддан 12 миллиард AҚШ долларигача) бўлади «, - дейилади вазирлик хабарида.\nЭслатиб ўтамиз, Қозоғистон Президентининг Фармони билан «Қозоғистонликлар фаровонлигини оширишга қаратилган барқарор иқтисодий ўсиш» миллий лойиҳаси тасдиқланган эди. Лойиҳа 5 та соҳадан иборат бўлиб, 6 та асосий вазифа ва 13 та кўрсаткични белгилайди